cyanic-selkie/wikianc huggingface dataset:
ബുദ്ധമതത്തിന്റെ ചരിത്രം
ബുദ്ധമതം കേരളത്തിൽ
thumb|250px| മാവേലിക്കരയിലെ ബുദ്ധവിഗ്രഹം കേരളത്തിന്റെ സാംസ്കാരിക ഘടനക്കു വ്യത്യാസം വരുത്തുകയും സാമൂഹിക ജീവിതത്തിൽ ശക്തമായ മാറ്റമുണ്ടാക്കുകയും ചെയ്ത ബുദ്ധമതം ഇന്ന് നാമമാത്രമായിരിക്കുകയാണ്. ക്രിസ്തുവിന് മുമ്പ് ആറാം നൂറ്റാണ്ടിൽ ബുദ്ധസന്യാസികൾ കേരളത്തിലെത്തിയതായി കാണുന്നു. അശോക ചക്രവർത്തി നാനാദിക്കിലേക്ക് ബുദ്ധമത സന്യാസികളെ അയച്ച കൂട്ടത്തിൽ നേരിട്ടും ശ്രീലങ്കയിൽ നിന്നും സന്ന്യാസിമാർ ഇവിടെ എത്തി. മതമെന്നതിലുപരി ഒരു പരിഷ്കൃത സംസ്കാരം എന്ന നിലയിൽ കേരളത്തിലേ ചേര രാജാക്കന്മാർ ബുദ്ധമതത്തെ രണ്ടു കയ്യും നീട്ടി സ്വീകരിക്കപ്പെടുകയായിരുന്നു. രാജാക്കന്മാരുടെ പിൻബലം ഇല്ലാതിരുന്ന ജൈന മതത്തേയും അകമഴിഞ്ഞ്‌ പ്രോത്സാഹിപ്പിക്കപ്പെട്ടു. മതത്തേക്കാൾ ഉപരി, ജ്ഞാനികളേയാണ്‌ അന്നത്തെ രാജാക്കന്മാർ തീർച്ചയായും പ്രോത്സാഹിപ്പിച്ചിരിക്കുക. മനുഷ്യന്റെ നന്മക്കായുള്ള വഴികൾ പറഞ്ഞു തന്ന ഏത് മതവും കേരളത്തിൽ സ്വീകരിക്കപ്പെട്ടതിന്റെ കാരണവും ഇതായിരിക്കണം. ബുദ്ധമതത്തിന്റെ സന്ദേശം ഉന്നതരേയും അധഃകൃതരേയും ഒരു പോലെ ആകർഷിച്ചു. നരബലി‍ക്കും ജന്തു ബലിക്കും, മറ്റനാചാരങ്ങൾക്കും എതിരായി ബുദ്ധസന്യാസികൾ നടത്തിയ ധാർമ്മിക സമരം ദ്രാവിഡാചാരങ്ങളിലെ നീചമായവക്കെതിരെ കേരളത്തിൽ വച്ച് നടന്ന ആദ്യത്തെ സാമൂഹിക പരിഷ്കരണം ആയിരുന്നു.
ആചാരങ്ങൾ
ക്ഷേത്രങ്ങളുമായി ബന്ധപ്പെട്ട ആചാരങ്ങളിൽ കൂടിയപങ്കും ഈ മതത്തിന്റെ സംഭാവനയാണ്‌., കെട്ടുകാഴ്ച, ശാലയോട്ടം, കുത്തിയോട്ടം, താലപ്പൊലി, അന്നംകെട്ട്, മരമടി എന്നീ ചടങ്ങുകളും പുണ്യദിനങ്ങളിൽ സസ്യാഹരം, മഞ്ഞമുണ്ടുടുക്കൽ, തുടങ്ങിയ ആചാരങ്ങളും ബുദ്ധമതത്തിൽ നിന്ന് സ്വീകരിച്ചവയാണ്‌
വിദ്യാഭ്യാസവും ആരോഗ്യവും
ബൗദ്ധ-ജൈനമതങ്ങൾ കേരളത്തിനു നൽകിയ മഹത്തായ സംഭാവന സാക്ഷരത്വവും വിദ്യാസമ്പന്നതയുമായിരുന്നു. ഒരോ വിഹാരവും വിജ്ഞനത്തിന്റെ കേന്ദ്രങ്ങളായിരുന്നു. എല്ലാത്തരം ജനവിഭാഗങ്ങൾക്കും അക്ഷരവിദ്യ നേടാനുള്ള സ്വാതന്ത്ര്യമുണ്ടായിരുന്നു.
ആയുർവേദത്തിന്‌ കേരളത്തില്‌ വൻപിച്ച സ്വാധീനം ലഭിച്ചത് ഈ മതങ്ങളുടെ സ്വാധീനം നിമിത്തമാണ്‌. വിദ്യാവിതരണത്തിലെന്നപോലെ ആരോഗ്യപരിപാലനത്തിലും രോഗചികിത്സയിലും ബൗദ്ധ-ജൈന ഭിക്ഷുക്കൾ ശ്രദ്ധാലുക്കളായിരുന്നു. ക്ഷേത്രങ്ങളിൽ മിക്കതിലും രോഗചികിത്സയും നടന്നുവന്നിരുന്നു. തകഴി, ഏറ്റുമാനൂർ, മണ്ണാറശ്ശാല, പനച്ചിക്കൽ, ഗുരുവായൂർ, മൂകാംബിക, പള്ളിപ്പുറത്തുകാവ് തുടങ്ങിയ ക്ഷേത്രങ്ങളിൽ ഇന്നും നടന്നു വരുന്ന ചികിത്സാപദ്ധതി ഈ മതങ്ങളുടെ കാലത്തുള്ളതിന്റെ പിൻതുടർച്ചയാണ്‌.
വാസ്തുവിദ്യ
വാസ്തുവിദ്യയുടെ പ്രചാരം മുഖ്യമായും ബൗദ്ധരുടെ സംഭാവനയാണ് എന്ന് വേണമെങ്കിൽ പറയാവുന്നതാണ്. നിർമ്മാണവിദ്യ കേരളത്തിലെങ്ങും പ്രചരിപ്പിച്ചതും കേരളീയഭവനങ്ങൾക്ക് തനിമയാർന്ന് നൽകിയതും ഈ മതത്തിന്റെ സ്വാധീനത്തിലാണ്‌. ഗജപൃഷ്ടാകൃതിയിൽ ക്ഷേത്രങ്ങൾ നിർമ്മിക്കുന്ന രീതി ബൗദ്ധരിൽ നിന്നവലംബിച്ചതാണ്‌. കള തട്ടുകളും, ഉത്സവങ്ങളിലെ കുതിരകളും, വ്യാളി സങ്കല്പങ്ങളും എല്ലാം ബൗദ്ധ സംഭാവനകളാണ്.
വാസ്തുവിദ്യ ബുദ്ധമതത്തിന്റെ സംഭാവനയാണ് എന്ന് ഏകപക്ഷിയമായി പറയുന്നത് തീർത്തും അടിസ്ഥാന രഹിതമാണ്‌.വാസ്തുവിദ്യ പ്രതിപാദിക്കുന്നത് പ്രധാന മായും ശൈവ ആഗമങ്ങളിൽ ആണ്, കൂടാതെ ബ്രാഹ്മണങ്ങൾ,പുരാണങ്ങൾ മുതലായവയിലുമുണ്ട്. എന്നാൽ ഇവയൊക്കെ ബുദ്ധമതത്തിന്റെ ആവിർഭാവത്തിനു ശേഷമാണുണ്ടായത് എന്നും ചില വിദഗ്ദ്ധർ അഭിപ്രായപെടുന്നുണ്ട്. അഥർവ വേദത്തിന്റെ ഉപവേദമായ സ്ഥാപത്യ വേദമാണിതിനാധാരം എന്നാണു കരുതപ്പെടുന്നത്. ബുദ്ധമതത്തിലെ വിഹാരങ്ങളും,സ്തൂപങ്ങളും വാസ്തുവിദ്യ ഉൾക്കൊണ്ടാണ് രൂപീകൃതമായിരിക്കുന്നതു എന്നതിന് തർക്കമില്ല .ഇന്ന് അറിയപ്പെടുന്ന ആദ്യത്തെ വാസ്തു അധിഷ്ഠിത ക്ഷേത്ര നിർമിതി ,രാജസ്ഥാനിലെ ബൈരാത് എന്ന സ്ഥലത്തു തടിയിൽ ഉള്ള താണ് എന്ന് കരുതപ്പെടുന്നു. സിന്ധു നദി തട സംസ്കൃതിയിൽ പോലും വാസ്തു സിദ്ധാന്തങ്ങളുടെ പ്രായോഗിക അവതരണം ഉള്ളതായിട്ടു വിദഗ്ദ്ധർ അഭിപ്രായപെടുന്നുണ്ട്.വാസ്തുവിദ്യയുടെ വ്യാപകമായ പ്രചാരം ബുദ്ധമത പ്രചാരത്തോടൊപ്പമാണ് ഉണ്ടായത് എന്ന് വേണമെങ്കിൽ പറയാവുന്നതാണ്. ""മഞ്ജുശ്രീ വാസ്തുശാസ്ത്ര "" എന്ന വാസ്തു ഗ്രന്ഥം ശ്രീലങ്കയിൽ നിന്നും ലഭിച്ചിട്ടുമുണ്ട്, ഇതിൽ സ്തൂപങ്ങളും, വിഹാരങ്ങളുടെയും നിര്മാണത്തെക്കുറിച്ചു പ്രതിപാദിച്ചിരിക്കുന്നു. കാവുകളിൽ നിന്നും ഇന്നത്തെ രീതിയിലെ ക്ഷേത്രാചാരങ്ങളിലേക്കും ഉത്സവങ്ങളിലേക്കുമുള്ള ഹൈന്ദവ സംസ്കൃതിയുടെ മാറ്റം ഒരുപക്ഷെ ബൗദ്ധ രീതികളുടെ പിന്തുടർച്ചയാകാം. ഹൈന്ദവ പൗരോഹിത്യത്തിനെതിരായി, ഒരു നവോത്ഥാനമായി രൂപം കൊണ്ട ബുദ്ധമതം ആന്തരികമായും ബാഹ്യമായും ഹൈന്ദവ സംസ്കൃതിയിൽ തന്നെയാണ് വേരൂന്നിയിരിക്കുന്നത്‌. കേരളത്തിലെ വാസ്തുവിദ്യയുടെ പ്രയോഗം ,തന്ത്രസമുച്ചയം,മനുഷ്യാലയചന്ദ്രിക എന്നീ ഗ്രന്തങ്ങളുടെ ചുവട് പിടിച്ചാണ് നടക്കുന്നത്,അവയാകട്ടെ പതിനാലാം നൂറ്റാണ്ടിനു ശേഷംമാത്രം ഉണ്ടായതാണ്. ഇതിനു അവലംബമായിട്ടുള്ളഗ്രന്ഥങ്ങൾ പത്താം നൂറ്റാണ്ടിലെ മയമതം, വാസ്തുവിദ്യ, പ്രയോഗമഞ്ജരി, അപരാജിതപ്രചാ,മനസാരം, മുതലായ സംസ്കൃത ഗ്രന്ഥങ്ങളാണ്. മയമതം പോലുള്ള ഗ്രന്തങ്ങൾ ഇന്ന് മലയാളത്തിലേക്ക് നേരിട്ട് പരിഭാഷപ്പെടുത്തിയിട്ടുണ്ട്.
ശ്രീമൂലവാസം
thumb|left| കെട്ടൂകാഴ്ച-ബൗദ്ധരുടെ സംഭാവനയാണ്‌ ആയ് രാജാവായ വിക്രമാദിത്യ വരഗുണൻ പ്രസിദ്ധമായിരുന്ന ശ്രീമൂലവാസം എന്ന ബുദ്ധമത തീർത്ഥാടന കേന്ദ്രത്തിന്‌ സംരക്ഷണം നൽകിയതായി പറയുന്നതാണ്‌ പാലിയം താമ്രശാസനം. അദ്ദേഹം വൻ ഭൂസ്വത്ത് ഈ ക്ഷേത്രത്തിനു നൽകി. ശ്രീബുദ്ധനേയും ധർമ്മത്തേയും പ്രകീർത്തിച്ചു കൊണ്ടുള്ള ശാസനത്തിലെ മംഗളാചരണം ശ്രദ്ധേയമാണ്‌. എന്നാൽ പത്താം ശതകത്തോടെ ഈ കേന്ദ്രം നാമാവശേഷമായി.
തിരോധാനം
thumb| [[കരുമാടിക്കുട്ടൻ എന്ന ബുദ്ധവിഗ്രഹം ആലപ്പുഴയിൽ പുരാവസ്തുവകുപ്പിനെ സം‌രക്ഷണയിലാണിന്ന്]] കേരളത്തിലെ പ്രാചീന ഹൈന്ദവരാജാക്കന്മാർ അന്യമതങ്ങളുടെ നേർക്ക് സംസ്കാരപൂർണ്ണമായ സഹിഷ്ണുതാ നയങ്ങൾ ഉള്ളവരായിരുന്നു. സങ്കുചിത ബുദ്ധിയോടെ എങ്കിലും അവർ ബുദ്ധക്ഷേത്രങ്ങൾക്കും സംഘങ്ങൾക്കും സം‌രക്ഷണം നൽകിപ്പോന്നു. എന്നാൽ 8-ം ശതകത്തിൽ ശങ്കരാചാര്യർ തുടങ്ങിയവരുടെ നേതൃത്വത്തിൽ വൈദിക മതപരിഷ്കർത്താക്കളുടെ നേതൃത്വത്തിൽ നിരന്തരവും സുസംഘടിതവുമായ എതിർപ്പുകൾ മൂലം കാലക്രമേണ 12 -ആം ശതകത്തോടെ അത് അന്തർദ്ധാനം ചെയ്യുകയായിരുന്നു. 100 കണക്കിനു സ്തൂപങ്ങളും വിഹാരങ്ങളും 830-966 നു മിടക്കായി  വിവിധരാര്യങ്ങളിൽ തകർക്കപ്പെട്ടു. ഇന്ത്യയിൽ മാത്രം പുഷ്യാമിത്രൻ എന്ന രാജാവ് അശോക ചക്രവർത്തി സ്ഥാപിച്ച 84000 ബുദ്ധസ്തൂപങ്ങൾ നശിപ്പിച്ചിട്ടുണ്ട്. നിരവധി ബുദ്ധമതസന്യാസിമാരെ ചിത്രവധം(ഇരുമ്പു സൂചി കോർത്ത് തൂക്കി കൊല്ലുക, തോൽ ഉരിച്ച് കൊല്ലുക) ചെയ്തയാളാണ് ജലാലുക രാജാവ്. കാശ്മൂരിൽ ഇതിനു പിൻതുടർച്ചയായി കിന്നര രാജാവും നിരവധി നശീകരണങ്ങൾ ബുദ്ധവിഹാരങ്ങളോടും ബുദ്ധസന്യാസിമാരോടും ചെയ്തു. നിരവധി -ആദി-ദ്രാവിഡ-ബുദ്ധക്ഷേത്രങ്ങൾ ഹിന്ദുക്ഷേത്രങ്ങളായി പരിവർത്തനം ചെയ്യപ്പെട്ടു. തിരുപ്പതി, ഏയ്ഹോൽ, ഉണ്ടാവല്ലി, എല്ലോറ, ബെങാൾ, പുരി, ബദരിനാത്, മഥുര, അയോധ്യ, ശ്രിംഗേരി, ബോധിഗയ, സാരനാഥ, ഡെൽഹി, നലണ്ഡ, ഗുഡിമല്ല, നാഗാർജ്ജുനകോണ്ട, ശ്രീസൈലം, ശബരിമല തുടങ്ങിയ സ്ഥലങ്ങളിലെ ക്ഷേത്രങ്ങൾ ഇതിനുദാഹരണങ്ങളാണ്.
കേരളത്തിൽ ബുദ്ധമതത്തിന്റെ സംഭാവനകൾ
thumb|250px|left|മുത്തുക്കുട-കേരളത്തിൻ ബുദ്ധമതത്തിന്റെ സംഭാവനയാണ്
പുറത്തേക്കുള്ള കണ്ണികൾ
വർഗ്ഗം:ചരിത്രം വർഗ്ഗം:ബുദ്ധമതം വർഗ്ഗം:സംസ്കാരം വർഗ്ഗം:ബുദ്ധമതത്തിന്റെ ചരിത്രം
നൂറി
ഹരിയാനയിലെ കർണ്ണാൽ ആസ്ഥാനമായ എൻ.ഡി.ആർ.ഐ (നാഷണൽ ഡെയറി റിസേർച്ച് ഇൻസ്റ്റിറ്റ്യൂട്ട്)യുടെ ക്ലോണിംഗ് സാങ്കേതികസഹായത്തോടെ സൃഷ്ടിക്കപ്പെട്ട ആട്ടിൻകുട്ടിയാണ് നൂറി. അറബി ഭാഷയിൽ പ്രകാശം എന്നർത്ഥം വരുന്ന വാക്കാണ് നൂറി. 2012 മാർച്ച് 9 നാണ് ശ്രീനഗറിനടുത്തുള്ള ഷെർ-ഇ-കശ്മീർ യൂണിവേഴ്സിറ്റിയിലെ ഗവേഷകർ നൂറിയെ സൃഷ്ടിച്ചത്.
മറ്റുപേരുകൾ
ലഡാക്കിലെ ചാങ്താങ് മേഖലയിൽ കാണപ്പെടുന്ന ചാങ്താങ്ങി ആടുകളും പഷ്‌മിന ആടുകളും ഒന്നാണ്. Capra hircus laniger എന്നാണ് ഇവയുടെ ശാസ്ത്രീയനാമം.
സാങ്കേതികത
നൂറിയുടെ ക്ലോണിംഗിന് പഷ്മിന ആടിന്റെ ചെവിയിലെ കോശങ്ങളായ സൊമാറ്റിക് കോശങ്ങളെത്തന്നെയാണ് ഉപയോഗിച്ചിട്ടുള്ളത്. എന്നാൽ ഈ കോശങ്ങളിൽ നിന്ന് മർമ്മത്തെ നീക്കം ചെയ്യുന്ന പ്രവർത്തനം നടത്തിയത് അതിസൂക്ഷ്മചലനങ്ങൾ പോലും സാദ്ധ്യമാക്കുന്ന ഒരു കത്തി ഉപയോഗിച്ചാണ്. അതിനാൽ ഹസ്തനിയന്ത്രിത ക്ലോണിംഗ് എന്ന് ഇതറിയപ്പെടുന്നു.
അവലംബം
വർഗ്ഗം:ക്ലോണിങ്ങിലൂടെ ജനിച്ച ജന്തുക്കൾ
എഫ്.എ. കപ്പ്
ഇംഗ്ലണ്ടിലെ ഒരു നോക്ക് ഔട്ട് ഫുട്ബോൾ മത്സരമാണ് '''എഫ്.എ. കപ്പ് എന്നറിയപ്പെടുന്ന ദ ഫുട്ബോൾ അസോസിയേഷൻ ചലഞ്ച് കപ്പ്'''. ലോകത്തിലെ ഏറ്റവും പഴയ ഫുട്ബോൾ മത്സരമാണിത്.
അവസാനമായി 2014-ൽ വെംബ്ലി വെച്ച്  നടന്ന  ഫൈനലിൽ ഹൾ സിറ്റി യെ 3-2 ന്  തോൽപ്പിച്ച് ആഴ്സണൽ എഫ്.സി. കിരീടം നേടി.
ദ ഫുട്ബോൾ ലീഗ് -ലും പ്രീമിയർ ലീഗ് -ലും  കളിക്കുന്ന ടീമുകളാണ് എഫ്.എ. കപ്പിൽ പങ്കെടുക്കുന്നത്.
മൈതാനം
thumb|right|ഫൈനൽ നടക്കാറുള്ള ലണ്ടനിലെ വെംബ്ലി ഗ്രൗണ്ട്. ലണ്ടനിലെ വെംബ്ലിയിലാണ്  കഴിഞ്ഞ  കുറേ കാലങ്ങളായി ഫൈനൽ മത്സരങ്ങൾ നടക്കാറുള്ളത്.2001 മുതൽ 2006 വരെ കാർഡിഫിലുള്ള മില്ലേനിയം ഗ്രൗണ്ടിലാണ് നടന്നിരുന്നത്. 1872 ലെ ആദ്യ മത്സരം നടന്നത് സൌത്ത് ലണ്ടനിലുള്ള കേന്നിങ്ങ്ടൻ ഗ്രൗണ്ടിലാണ്.
അവലംബം
വർഗ്ഗം:ഇംഗ്ലീഷ് ഫുട്ബോൾ മത്സരങ്ങൾ
എസ്‌. സോമനാഥ്‌
ഇന്ത്യൻ എയ്‌റോസ്‌പേസ് എഞ്ചിനീയറും റോക്കറ്റ് ടെക്‌നോളജിസ്റ്റുമാണ് '''എസ്. സോമനാഥ്'''. ചന്ദ്രയാൻ-2 ദൗത്യത്തിന്റെ ആദ്യ വിക്ഷേപണത്തിനു തടസമായ ക്രയോജനിക്‌ എൻജിനിലെ തകരാർ പരിഹരിച്ചത്‌ മെക്കാനിക്കൽ എൻജിനീയറിങ്‌ വിദഗ്‌ധനും മലയാളിയുമായ ഡോ. സോമനാഥാണ്‌. നിലവിൽ തിരുവനന്തപുരം വിക്രം സാരാഭായ്‌ സ്‌പേസ്‌ സെന്റർ ഡയറക്‌ടറാണ്‌.2022 ജനുവരിയിൽ ഇദ്ദേഹത്തെ ഐഎസ്ആർഒയുടെ ചെയർമാനായി തിരഞ്ഞെടുത്തു. കെ.ശിവൻ വിരമിച്ച ശേഷം ഇദ്ദേഹമായിരിക്കും ഐഎസ്ആർഒയുടെ ചെയർമാൻ തിരുവനന്തപുരത്തെ ലിക്വിഡ് പ്രൊപൽഷൻ സിസ്റ്റംസ് സെന്റർ ഡയറക്‌ടറായും സേവനം അനുഷ്ഠിച്ചിട്ടുണ്ട്. ഐ.എസ്.ആർ.ഒ യുടെ ലോഞ്ച് വെഹിക്കിൾ സിസ്റ്റംസ് എഞ്ചിനീയറിംഗ്, സ്ട്രക്ചറൽ ഡിസൈൻ, സ്ട്രക്ചറൽ ഡൈനാമിക്സ്, ഇന്ധന സാങ്കേതികവിദ്യ തുടങ്ങിയ മേഖലകളിൽ അദ്ദേഹം സംഭാവനകൾ നൽകിയിട്ടുണ്ട്.
ഔദ്യോഗിക ജീവിതം
ചേർത്തലയക്കടുത്തുള്ള തുറവൂർ സ്വദേശിയാണ്. സെൻറ് ഒഗസ്റ്റീൻ ഹൈസ്കൂളിൽ നിന്നാണ് സ്കൂൾ വിദ്യാഭ്യാസം പൂർത്തിയാക്കിയത്.എറണാംകുളം മഹാരാജാസ് കോളേജിൽ നിന്നും പ്രീഡിഗ്രി പൂർത്തിയാക്കി. കൊല്ലത്തെ ടി.കെ.എം. കോളേജ് ഓഫ് എഞ്ചിനീയറിംഗിൽ നിന്നും മെക്കാനിക്കൽ എഞ്ചിനീയറിംഗിൽ ബിരുദാനന്തര ബിരുദവും ബാംഗ്ലൂരിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ നിന്ന് എയ്‌റോസ്‌പേസ് എഞ്ചിനീയറിംഗിൽ ബിരുദാനന്തര ബിരുദവും അദ്ദേഹം നേടി. ബിരുദാനന്തര ബിരുദം നേടിയതിനു ശേഷം സോമനാഥ് 1985 ൽ ഇന്ത്യൻ ബഹിരാകാശ ഗവേഷണ സംഘടനയായ വിക്രം സാരാഭായ് ബഹിരാകാശ കേന്ദ്രത്തിൽ ചേർരുകയും പോളാർ സാറ്റലൈറ്റ് ലോഞ്ച് വെഹിക്കിൾ (പിഎസ്എൽവി) പദ്ധതിയുടെ പ്രാരംഭ നിർമ്മാണ പ്രവർത്തനങ്ങളിൽ ഭാഗമാവുകയും ചെയ്തു.
2015 ജൂണിൽ തിരുവനന്തപുരം വലിയമലയിലെ ലിക്വിഡ് പ്രൊപ്പൽഷൻ സിസ്റ്റംസ് സെന്റർ (എൽപിഎസ്സി) ഡയറക്ടറായി ചുമതലയേറ്റ അദ്ദേഹം 2018 ജനുവരി വരെ അവിടെ സേവനമനുഷ്ഠിച്ചു. തുടർന്ന് അദ്ദേഹം വി.എസ്.എസ്.സി ഡയറക്ടറായി ചുമതലയേറ്റു.
അവലംബം
വർഗ്ഗം:ഇന്ത്യൻ സ്പേസ് റിസർച്ച് ഓർഗനൈസേഷനിലെ ജീവനക്കാർ വർഗ്ഗം:കേരളീയരായ ശാസ്ത്രജ്ഞർ വർഗ്ഗം:ജീവിച്ചിരിക്കുന്ന പ്രമുഖർ
വാരാണസി
ചരിത്രം
ഋഗ്വേദത്തിൽ കാശിയെക്കുറിച്ചുളള പരാമർശങ്ങളുണ്ട്. ഹിന്ദു ത്രിമൂർത്തികളിലൊരാളായ ശിവൻറെ ത്രിശ്ശൂലത്തിന്മേലാണത്രെ കാശിയുടെ കിടപ്പ്. കാശി എന്നതിന് പ്രകാശമാനം എന്നും അർത്ഥമുണ്ട്. പണ്ഡിതരുടേയും ജ്ഞാനികളുടേയും സാന്നിധ്യത്തിനാൽ ജ്ഞാനപ്രദീപ്തമായിരുന്നു കാശി എന്നു വിവക്ഷ. ഗംഗയിലേക്ക് ഒഴുകിയെത്തുന്ന വരുണ, അസ്സി എന്നീ നദികൾക്കിടയിൽ ഗംഗയുടെ തീരത്തോട് ചേർന്ന് കിടക്കുന്ന സ്ഥലമാണ് വാരാണസി ആയതെന്നു പറയപ്പെടുന്നു.
വരാണസിയിലെ തദ്ദേശീയർ നെയ്യുന്ന സാരികൾ വളരെ പ്രശസ്തമാണ്. ഇവിടത്തെ പ്രാദേശികരീതിയിലുള്ള ഗുസ്തിയും മറ്റൊരു ആകർഷണമാണ്‌.
കാശി വിശ്വനാഥക്ഷേത്രം
കാശിയെ ശിവന്റെ നഗരം എന്നാണ്‌ അറിയപ്പെടുന്നത്. ശിവക്ഷേത്രമായ കാശി വിശ്വനാഥക്ഷേത്രമാണ്‌ ഇവിടത്തെ ഏറ്റവും പ്രധാനപ്പെട്ട ക്ഷേത്രവും തീർത്ഥാടനകേന്ദ്രവും.
left|thumb ഇവിടെ ഗംഗയുടെ കരയിൽ കൽപ്പടികൾ കെട്ടിയിട്ടുണ്ട്. ഇവയെ ഘാട്ട് എന്നാണ് വിളിക്കുന്നത്. ക്ഷേത്രദർശനത്തിനു മുൻപ് ആളുകൾ ഈ പടികളിൽ നിന്ന് കുളിക്കുന്നു. മരണമടഞ്ഞ ഹിന്ദുക്കളുടെ മൃതദേഹം ദഹിപ്പിക്കുന്നതും ഇത്തരം പടികളിലാണ്. തുടർന്ന് ചിതാഭസ്മം ഗംഗയിൽ ഒഴുക്കുന്നു. ചില ഘാട്ടുകൾക്ക് പ്രത്യേകതകളുമുണ്ട്. ഇവയിൽ ഒന്നിൽ ബ്രഹ്മാവ് പത്തു കുതിരകളെ ബലികൊടുത്തു എന്നും മറ്റൊന്നിൽ പാർവതിയുടെ കമ്മൽ കളഞ്ഞു പോയതെന്നും വിശ്വാസങ്ങളുണ്ട്.
ക്ഷേത്രത്തിനു സമീപമുള്ള ജ്ഞാനക്കിണറിലാണ്‌ (ജ്ഞാനവ്യാപി) ഇവിടത്തെ യഥാർത്ഥ ശീവലിംഗം എന്നും വിശ്വാസമുണ്ട്.
ഉൽസവങ്ങൾ
മതപരമായ ഉത്സവങ്ങൾക്ക് ഇവിടെ വളരെ പ്രാധാന്യമുണ്ട്. ഓരോ വർഷവും ഇവിടെ 400 ഉത്സവങ്ങൾ ആഘോഷിക്കപ്പെടുന്നു. ശിവരാത്രിയാണ് ഏറ്റവും പ്രധാനപ്പെട്ട ഉത്സവം. ഈ ദിവസം വിശ്വാസികൾ പകൽ മുഴുവൻ ഉപവസിക്കുകയും ക്ഷേത്രത്തിലെ ശിവവിഗ്രഹത്തിൽ പാലും വെറ്റിലയും ഗംഗാജലവും അഭിഷേകം നടത്തുന്നു. രാത്രിയിൽ ഇവർ പാട്ടുകൾ പാടി ഘോഷയാത്ര നടത്തുന്നു.
പുറത്തേക്കുള്ള കണ്ണികൾ
വർഗ്ഗം:ഉത്തർപ്രദേശിലെ പട്ടണങ്ങൾ വർഗ്ഗം:ഉത്തർപ്രദേശ് വർഗ്ഗം:പുണ്യ നഗരങ്ങൾ
ദി ഗ്രാൻഡ്‌ ഡിസൈൻ
ഭൗതിക ശാസ്ത്രഞ്ജർ സ്ടീഫെൻ ഹാക്കിംഗ് (Stephen Hawking ), ലിയോനാര്ദ് മ്ലോടിനോ(Leonard  Mlodinow )  എന്നിവർ ചേർന്നെഴുതി 2010 ല് പ്രസിദ്ധീകരിച്ച  ഒരു ശാസ്ത്ര പുസ്തകമാണ്  ദി ഗ്രാൻഡ്‌ ഡിസൈൻ (മഹത്തായ രൂപകൽപന /പദ്ധതി). , മഹാവിസ്പോടനത്തിലൂടെ( Bigbang ) ഉള്ള ഭൂമിയുടെ ഉത്ഭവം ഭൌതിക നിയമം അനുസരിച്ചുള്ള ഒരു സംഭവം ആണെന്നും, അത് വിശദീകരിക്കുന്നതിനു ദൈവത്തെ കാരണക്കാരനാക്കേണ്ട എന്ന് ഈ പുസ്തകത്തിലൂടെ അവർ സമർത്ഥിക്കുന്നു. . "ശാസ്ത്രം ദൈവത്തെ ആവശ്യമില്ലാതാക്കുന്നു, പക്ഷെ ദൈവം ഇല്ല എന്ന് ആർക്കും തെളിയിക്കാൻ പറ്റില്ല"  എന്നാണു വിമർശകരോടുള്ള  ഹാക്കിങ്ങിന്റെ മറുപടി. വ്യക്തിപരമായ ഒരു ദൈവത്തിൽ  താൻ വിശ്വസിക്കുന്നില്ല എന്നാണു ബീ. ബീ. സീ യുടെ"ജീനിയസ്  ഓഫ് ബ്രിട്ടൻ" എന്ന  ഡോക്ക്മെന്റരിയിൽ അദ്ദേഹം പറഞ്ഞത്. .
വിദ്യാ റാവു
ഒരു ഹിന്ദുസ്ഥാനി ഗായികയാണ് വിദ്യാ റാവു. (Vidya Rao) തുമ്രി, ദാദ്യ എന്നീ വിഭാഗങ്ങളിലാണ് അവർ പ്രസിദ്ധം. ഹൈദരാബാദിൽ ജനിച്ചു വളർന്ന അവർ ഡൽഹി സ്കൂൾ ഓഫ് എക്കണോമിക്സിൽ നിന്നും സോഷ്യോളജിയിൽ ബിരുദാനന്തര ബിദുരം നേടി. സംഗീതത്തിൽ ശ്രദ്ധ കേന്ദ്രീകരിക്കുന്നതിനു മുൻപു 5 കൊല്ലം സ്ത്രീ പഠനത്തിൽ ഗവേഷണം നടത്തിയിരുന്നു.
നൈനാദേവിയാണ് ഗുരു. അമീർ ഖുസ്രു, കബീർ എന്നിവരുടെ രചനകളാണു പ്രധാനമായും പാടാറുള്ളതു്.
അവലംബം
വർഗ്ഗം:ഹിന്ദുസ്ഥാനി സംഗീതജ്ഞർ
ജഗത് ഗോസെയ്ൻ
മുഗൾ ചക്രവർത്തിയായ ജഹാംഗീറിന്റെ ഭാര്യയും അദ്ദേഹത്തിന്റെ പിൻഗാമിയായ അഞ്ചാമത്തെ മുഗൾ ചക്രവർത്തിയായ ഷാജഹാന്റെ അമ്മയും എന്ന നിലയിൽ മുഗൾ സാമ്രാജ്യത്തിന്റെ ചക്രവർത്തിനിയായിരുന്നു ജഗത് ഗോസെയ്ൻ.(പേർഷ്യൻ: جگت گوسین; 1619 ഏപ്രിൽ 19-ന് അന്തരിച്ചു) ജോധ് ഭായ് (ജോധ്പൂരിലെ രാജകുമാരി) എന്നും അവർ അറിയപ്പെടുന്നു. മരണാനന്തരം ബിൽകിസ് മകാനി എന്ന പേർ നൽകി. യൂറോപ്യൻ ചരിത്രകാരന്മാർ "ജോധാ ഭായ്" എന്ന് തെറ്റായി നാമകരണം ചെയ്ത മറിയം-ഉസ്-സമാനിയുമായി ഗോസെയ്ൻ ആയി തെറ്റിദ്ധരിക്കാറുണ്ട്.
ജനനസമയത്ത്, മാർവാറിന്റെ (ഇന്നത്തെ ജോധ്പൂർ) രജപുത്ര രാജകുമാരിയായിരുന്നു. കൂടാതെ രാജാ ഉദയ് സിങ്ങിന്റെ (മോട്ടാ രാജ എന്നറിയപ്പെടുന്നു) മകളായിരുന്നു. മാർവാറിന്റെ റാത്തോർ ഭരണാധികാരിയും മറ്റൊരു മാർവാറിന്റെ റാത്തോർ ഭരണാധികാരിയായ സവായ് രാജ സുർ സിങ്ങിന്റെ സഹോദരിയുമായിരുന്നു.
കുടുംബം
കൂടുതലും ജോധ് ബായ് എന്നറിയപ്പെടുന്നു. രജപുത്രരുടെ റാത്തോർ വംശത്തിൽപ്പെട്ട ജോധ്പൂർ രാജകുമാരി ജഗത് ഗോസെയ്ൻ, മാർവാറിന്റെ (ഇന്നത്തെ ജോധ്പൂർ) ഭരണാധികാരി രാജ ഉദയ് സിങ്ങിന്റെ മകളായിരുന്നു. മോട്ട രാജ (തടിച്ച രാജാവ്) എന്നാണ് ഉദയ് സിംഗ് അറിയപ്പെട്ടിരുന്നത്. അമ്മ മൻ‌റംഗ് ദേവിയുടെയും (മരണം 1599) അമ്മാവൻ ഭർമലിന് അനുകൂലമായി പുറത്താക്കപ്പെടുന്നതിന് മുമ്പ് അംബർ രാജാവായിരുന്ന നർവാറിലെ രാജാ അസ്കരന്റെയും മകൾ ആയിരുന്നു.
1562-ൽ മാൽദിയോ റാത്തോഡിന്റെ മരണശേഷം, പിന്തുടർച്ചയ്ക്കുള്ള ഒരു യുദ്ധം ആരംഭിക്കുകയും തലസ്ഥാനമായ ജോധ്പൂരിൽ ചന്ദ്രസെൻ സ്വയം കിരീടധാരണം നടത്തുകയും ചെയ്തു. അതേ വർഷം അക്ബർ ചക്രവർത്തിയുടെ സൈന്യം മെർട്ടയെയും 1563 ൽ തലസ്ഥാനമായ ജോധ്പൂരെയും പിടിച്ചടക്കിയതിനാൽ അദ്ദേഹത്തിന്റെ ഭരണം അൽപ്പായുസ്സായിരുന്നു.
1581 ജനുവരിയിൽ റാവു ചന്ദ്രസന്റെ മരണശേഷം മാർവാറിനെ നേരിട്ട് മുഗൾ ഭരണത്തിൻ കീഴിലാക്കി. 1583 ഓഗസ്റ്റിൽ അക്ബർ മാർവാറിന്റെ സിംഹാസനം ഉദയ് സിങ്ങിന് പുനഃസ്ഥാപിച്ചു. മുൻഗാമികളിൽ നിന്ന് വ്യത്യസ്തമായി മുഗളർക്ക് സമർപ്പിക്കുകയും പിന്നീട് മുഗൾ സേവനത്തിൽ ചേരുകയും ചെയ്തു.
ജഹാംഗീറുമായുള്ള വിവാഹം
മുഗളർക്ക് വഴങ്ങിയ ശേഷം ഉദയ് സിംഗ് തന്റെ മകൾ ജഗത് ഗോസെയിനെ അക്ബറിന്റെ മൂത്തമകൻ പ്രിൻസ് സലീമിനെ വിവാഹം കഴിക്കാൻ തീരുമാനിച്ചു. ചരിത്രകാരനായ നോർമൻ പി. സീഗ്ലറുടെ അഭിപ്രായത്തിൽ, തങ്ങളുടെ രാജാക്കന്മാരുടെടെ പെൺമക്കളെ മുഗൾ ചക്രവർത്തി വിവാഹം കഴിക്കുന്നത് ചില രജപുത്ര പ്രഭുക്കന്മാർക്ക് ഇഷ്ടപ്പെട്ടില്ല. അവർ അതിനെ അപമാനത്തിന്റെയും അധഃപതനത്തിന്റെയും അടയാളമായി കണക്കാക്കി. പ്രഭുക്കന്മാർക്കിടയിലെ അസംതൃപ്തി കല്യാൺദാസ് റാത്തോറിന്റെ നേതൃത്വത്തിൽ ഒരു കലാപത്തിന് കാരണമായി. സിവാന കോട്ട ഉപരോധത്തിനും കല്യാൺ ദാസ് റാത്തോറിന്റെ മരണത്തിനും ശേഷം രാജാ ഉദയ് സിംഗ് കലാപം ഉടൻ അവസാനിപ്പിച്ചു.
1586 ജൂൺ 26 ന്‌ ജഗത്‌ ഗോസെയ്‌ൻ 16 വയസ്സുള്ള സലിം രാജകുമാരനെ (പിന്നീട് 'ജഹാംഗീർ' എന്നറിയപ്പെട്ടു) വിവാഹം കഴിച്ചു. വിവാഹം ഒരു രാഷ്ട്രീയ വിവാഹമായിരുന്നുവെങ്കിലും, ജഗത് അവളുടെ സൗന്ദര്യത്തിനും മനോഹാരിതയ്ക്കും മാത്രമല്ല, അവളുടെ വിവേകം, ധൈര്യം, പ്രതികരണത്തിന്റെ സ്വാഭാവികത എന്നിവയാൽ അറിയപ്പെട്ടിരുന്നു. ഇവയെല്ലാം അവരുടെ വിവാഹത്തിന്റെ ആദ്യ വർഷങ്ങളിൽ ഭർത്താവ് വളരെയധികം ഇഷ്ടപ്പെട്ടിരുന്നു. 1590-ൽ അവൾ തന്റെ ആദ്യത്തെ കുഞ്ഞിന് ജന്മം നൽകി. ബീഗം സുൽത്താൻ എന്ന മകൾ, ഒരു വയസ്സിൽ മരിച്ചു. 1592 ജനുവരി 5 ന് അവൾ സലീമിന്റെ മൂന്നാമത്തെ മകന് ജന്മം നൽകി. മുത്തച്ഛനായ അക്ബർ ചക്രവർത്തി 'ഖുറാം' ("സന്തോഷം") എന്ന് നാമകരണം ചെയ്തു. ഭാവി ചക്രവർത്തിയാകാൻ പോകുന്ന രാജകുമാരൻ അക്ബറിന്റെ പ്രിയപ്പെട്ട ചെറുമകനായിരുന്നു, ജഹാംഗീറിന്റെ വാക്കുകളിൽ "എന്റെ എല്ലാ മക്കളേക്കാളും എന്റെ പിതാവിനോട് [അക്ബറിനോട്] കൂടുതൽ ശ്രദ്ധാലുവായിരുന്നു ... അദ്ദേഹം അവനെ സ്വന്തം കുട്ടിയായി അംഗീകരിച്ചിരുന്നു." ഷാജഹാന്റെ ജനനത്തിനുശേഷം അവർക്ക് 'കിരീട ഭാര്യ' എന്നർത്ഥം വരുന്ന താജ് ബീബി എന്ന പദവി നൽകി.
ഗ്രന്ഥസൂചിക
വർഗ്ഗം:1573-ൽ ജനിച്ചവർ വർഗ്ഗം:1619-ൽ മരിച്ചവർ വർഗ്ഗം:മുഗൾ കാലഘട്ടത്തിലെ സ്ത്രീകൾ വർഗ്ഗം:ഇന്ത്യൻ രാജവംശജരായ സ്ത്രീകൾ
സൽമ ജയൂസി
പലസ്തീനിയൻ കവയിത്രിയും എഴുത്തുകാരിയും വിവർത്തകയും പദ്യസമാഹാര കൃത്തുമാണ്‌  സൽമ ജയൂസി. (English: Salma Khadra Jayyusi ) അറബി സാഹിത്യങ്ങൾ ഇംഗ്ലീഷിലേക്ക് വിവർത്തനം ചെയ്യുക എന്ന ലക്ഷ്യത്തിൽ ആരംഭിച്ച പിആർഒടിഎ - പ്രൊജക്ട് ഓഫ് ട്രാൻസ്ലേഷൻ ഫ്രം അറബിക് എന്ന പദ്ധതിയുടെ സ്ഥാപകയും ഡയറക്ടറുമാണ് സൽമ.
ജീവിതം
സൽമ ഖദ്‌റ ജയൂസി എന്ന സൽമ ഇന്നത്തെ ഇസ്രയേലിന്റെ ഭാഗമായ സഫദിൽ ജനിച്ചു.] അറബ് ദേശീയ വാദിയും ഫലസ്തീനിയുമായ സുബി അൽ ഖദ്‌റയുടെയും ലബനീസ് മാതാവിന്റെയും മകളായി ജനിച്ചു. പ്രാഥമിക വിദ്യാഭ്യാസം ജറുസലേമിൽ പൂർത്തിയാക്കി. ബെയ്‌റൂത്തിലെ അമേരിക്കൻ സർവ്വകലാശാലയിൽ നിന്ന് അറബി, ഇംഗ്ലീഷ് സാഹിത്യത്തിൽ ബിരുദം നേടി. ആദ്യ കവിതാസമാഹാരമായ റിട്ടേൺ ഫ്രം ദി ഡ്രീമി ഫൗണ്ടെയ്ൻ എന്ന ഗ്രന്ഥം 1960ൽ പ്രസിദ്ധീകരിച്ചു. 1970ൽ ലണ്ടൻ സർവ്വകലാശാലയിൽ നിന്ന് അറബിക് സാഹിത്യത്തിൽ പിഎച്ച്ഡി കരസ്ഥമാക്കി. 1970 മുതൽ 1973വരെ ഖാർത്തൂം സർവ്വകലാശാലയിൽ അധ്യാപികയായിരുന്നു. 1973 മുതൽ 1975വരെ അൽഗെരിസ്, കോസ്റ്റാന്റിൻ സർവ്വകലാശാലയിലും അധ്യാപികയായിരുന്നു.
അവലംബം
വർഗ്ഗം:പലസ്തീനിയൻ കവികൾ വർഗ്ഗം:പലസ്തീനിയൻ എഴുത്തുകാർ വർഗ്ഗം:പലസ്തീനിയൻ വനിതകൾ വർഗ്ഗം:1926-ൽ ജനിച്ചവർ
ഫുട്ബോൾ ലീഗ് കപ്പ്
ഇംഗ്ലണ്ടിലെ ഒരു നോക്ക് ഔട്ട് ഫുട്ബോൾ മത്സരമാണ് ഫുട്ബോൾ ലീഗ് കപ്പ് അഥവാ ലീഗ് കപ്പ്. 20 പ്രീമിയർ ലീഗ് ക്ലബ്ബുകളും ഫുട്ബോൾ ലീഗിലെ 72 ക്ലബ്ബുകളുമാണ് ഈ ടൂർണമെന്റിൽ മത്സരിക്കുന്നത്. സെമി-ഫൈനലുകൾ രണ്ടു പാദങ്ങളായിട്ടാണ് നടക്കുന്നത്. ഈ ടൂർണമെന്റിലെ വിജയികൾ യുവേഫ യൂറോപ്പ ലീഗിന് യോഗ്യത നേടുന്നു. പ്രായോജകകാരണങ്ങളാൽ കാപ്പിറ്റൽ വൺ കപ്പ് എന്നാണ് ഈ ടൂർണമെന്റ് ഇപ്പോൾ ഔദ്യോഗികമായി അറിയപ്പെടുന്നത്. ലിവർപൂൾ ആണ് നിലവിലെ ജേതാക്കൾ.
വർഗ്ഗം:ഇംഗ്ലീഷ് ഫുട്ബോൾ മത്സരങ്ങൾ
ചെരുപ്പടിമല
കേരളത്തിലെ മലപ്പുറം ജില്ലയിൽ സ്ഥിതിചെയ്യുന്ന മലമ്പ്രദേശ ഗ്രാമമാണ് ചെരുപ്പടിമല. കൊണ്ടോട്ടിയിലെ നെടിയിരുപ്പ് പഞ്ചായത്തിലാണ് ഈ ഗ്രാമം സ്ഥിതി ചെയ്യു്യുന്നത്. ജില്ലയുടെ വിവിധ ഭാഗങ്ങളെ ബന്ധിപ്പിക്കുന്ന നിരവധി റോഡുകളുള്ളതിനാൽ ഈ സ്ഥലത്തിലേക്ക് എളുപ്പത്തിൽ വന്നുച്ചേരാം. നൂറിലധികം കുടുംബങ്ങൾ ഇവിടെ താമസ്സിക്കുന്നുണ്ട്. 1988 ൽ സ്ഥാപിതമായ നവോദയ ആർട്സ് ആന്റ് സ്പോർട്സ് ക്ലബ്ബ് ഇവിടെസ്ഥിതിചെയ്യുന്നു. NH കോളനി, ചെറെക്കാട്, വാട്ടപ്പൊന്ത, വാളക്കുട എന്നിവയാണ് ഏറ്റവും അടുത്തുള്ള സ്ഥലങ്ങൾ.
വർഗ്ഗം:മലപ്പുറം ജില്ലയിലെ ഗ്രാമങ്ങൾ
യോഹന്നാൻ എഴുതിയ ഒന്നാം ലേഖനം
ക്രിസ്തീയബൈബിളിന്റെ അന്തിമഭാഗമായ പുതിയനിയമത്തിലെ പുസ്തകങ്ങളിൽ ഒന്നാണ് യോഹന്നാൻ എഴുതിയ ഒന്നാം ലേഖനം. "1 യോഹന്നാൻ" എന്ന ചുരുക്കപ്പേരും ഇതിനുണ്ട്. പ്രാദേശിക ക്രിസ്തീയസഭകളേയോ വ്യക്തികളേയൊ ഉദ്ദേശിച്ചല്ലാതെ എഴുതപ്പെട്ട 7 സന്ദേശരചനകളുടേതായി, പുതിയനിയമത്തിലുള്ള "കാതോലിക ലേഖനങ്ങൾ" എന്ന വിഭാഗത്തിലെ ഒരു രചനയാണിത്. പുതിയനിയമത്തിലെ നാലാമത്തെ സുവിശേഷത്തിന്റേയും, ഇതേപേരുമായി ബന്ധപ്പെട്ട മറ്റു രണ്ടു ലേഖനങ്ങളുടേയും കർത്താവായി അറിയപ്പെടുന്ന യേശുവിന്റെ 'പ്രിയശിഷ്യൻ' യോഹന്നാന്റെ രചനയായി ക്രിസ്തീയപാരമ്പര്യം ഇതിനെ കണക്കാക്കുന്നു. എഫേസോസിൽ രണ്ടാം നൂറ്റാണ്ടിന്റെ ആദ്യദശകത്തിലായിരിക്കണം ഇതിന്റെ രചന നടന്നത്. യേശു "മാംസരൂപത്തിൽ"(in the flesh) ലോകത്തിൽ പ്രത്യക്ഷപ്പെട്ടില്ല; യേശുവിന്റെ ആത്മാവു മാത്രമാണ് കാണപ്പെട്ടത് എന്ന വിരുദ്ധപ്രബോധനത്തെ നേരിടാനാണ് ഇതെഴുതപ്പെട്ടത്. യഥാർത്ഥ പ്രബോധകന്മരെ ക്രിസ്ത്യാനികൾക്ക് എങ്ങനെ തിരിച്ചറിയാനാകും എന്നു ലേഖകൻ വിശദീകരിക്കുന്നു: സദാചാരനിഷ്ഠ, മാംസമായി അവതരിച്ച യേശുവിനെക്കുറിച്ചുള്ള പ്രഘോഷണം, സ്നേഹം എന്നിവയാണ് ആധികാരികതയുള്ള പ്രബോധകന്മാരുടെ തിരിച്ചറിവ്.
കർതൃത്വം
സുവിശേഷകനായ യോഹന്നാൻ വയോവൃദ്ധനായിരിക്കെ എഫേസോസിൽ വച്ച് നിർവഹിച്ച രചനയാണിതെന്നാണ് പരമ്പരാഗതമായ വിശ്വാസം. യോഹന്നാന്റെ പേരിൽ അറിയപ്പെടുന്ന സുവിശേഷവും, രണ്ടും മൂന്നും ലേഖനങ്ങളും എഴുതിയ വ്യക്തിയുടെ തന്നെ രചനയാണിതെന്ന് ലേഖനത്തിന്റെ ഉള്ളടക്കം, ഭാഷ, സങ്കല്പലോകം എന്നിവ വ്യക്തമാക്കുന്നു. എന്നാൽ അപ്പസ്തോലനായ യോഹന്നാൻ ഈ പുതിയനിയമഗ്രന്ഥങ്ങളിൽ ഒന്നിന്റേയും കർത്താവല്ലെന്ന് ആധുനിക ബൈബിൾ പണ്ഡിതന്മാരിൽ വലിയൊരുഭാഗം വിശ്വസിക്കുന്നു. പുരാതനപാരമ്പര്യമനുസരിച്ച് നാലാമത്തെ സുവിശേഷം, വെളിപാടു പുസ്തകം, യോഹന്നാന്റെ പേരിലുള്ള മൂന്നു സുവിശേഷങ്ങൾ എന്നിവയുടെ കർത്താവ് അപ്പസ്തോലനായ യോഹന്നാനാണെങ്കിലും, അവയിലൊന്നും അദ്ദേഹത്തിന്റെ രചനയല്ലെന്നു പല ആധുനികപണ്ഡിതന്മാരും കരുതുന്നതായി സ്റ്റീഫൻ എൽ ഹാരിസ് പറയുന്നു."
യോഹാനിയൻ 'കോമ'
ബൈബിളിന്റെ ആധുനിക പതിപ്പുകൾ മിക്കവയിലും "യോഹാനിയൻ കോമ" ഒഴിവാക്കപ്പെട്ടിരിക്കുന്നു. അതിന്റെ ആധികാരികതയെക്കുറിച്ച് പത്തൊൻപതാം നൂറ്റാണ്ടിലെ ദൈവശാസ്ത്രജ്ഞൻ ആൽബർട്ട് ബാൺസ് ഇങ്ങനെ നിരീക്ഷിക്കുന്നു: എല്ലാവശവും പരിഗണിച്ചു കഴിഞ്ഞപ്പോൾ എനിക്കു തോന്നുന്നത്, ഈ വാക്യഖണ്ഡം ദൈവപ്രേരിത ലിഖിതങ്ങളുടെ ശുദ്ധപാഠത്തിന്റെ ഭാഗമല്ലെന്നും ത്രിത്വസങ്കല്പത്തിനു തെളിവായി അതിനെ ആശ്രയിക്കരുതെന്നുമാണ്.
ലേഖനം
യോഹന്നാൻ എഴുതിയ ഒന്നാം ലേഖനം
അവലംബം
വർഗ്ഗം:പുതിയ നിയമം വർഗ്ഗം:കാതോലിക ലേഖനങ്ങൾ
ഈങ്ങാപ്പുഴ
കോഴിക്കോട് ജില്ലയിൽ താമരശ്ശേരി താലൂക്കിൽ ഉള്ള ഒരു കാർഷിക  ഗ്രാമമാണ് ഈങ്ങാപ്പുഴ. 18,205 ആണ് ഇവിടുത്തെ ജനസംഖ്യ (2011 സെൻസസ്) കോഴിക്കോട്‌ ജില്ലയിലെ തിരുവമ്പാടി നിയമസഭാ മണ്ഡലത്തിലെ വില്ലേജാണ്. വയനാടൻ മലനിരകളാൽ ചുറ്റപ്പെട്ട ഇവിടം പുതുപ്പാടി ഗ്രാമ പഞ്ചായത്തിന് കീഴിലാണ്. തോട്ടം തൊഴിലാളികളും സാധാരണ ജോലിക്കാരുമാണ് ഇവിടത്തെ തൊഴിലാളികളിലധികവും. ഗവണ്മെൻറ് ഹയർസെക്കന്ററി സ്കൂൾ, പഞ്ചായത്താപ്പീസ്, വില്ലേജാപ്പീസ്, എൽപി, യൂ പി സ്കൂളുകൾഎം.ജി.എം. ഹൈസ്കൂൾതുടങ്ങിയവയാണ് ഇവിടെയുള്ള പ്രധനപ്പെട്ട സ്ഥാപനങ്ങൾ. വിനോദ സഞ്ചാര മേഖലക്ക്ഏറെ സാധ്യതയുള്ള പ്രദേശമാണിത്. തുഷാരഗിരി വെള്ളച്ചാട്ടം, താമരശ്ശേരി ചുരം തിടങ്ങിയവ അടുത്താണ് സ്ഥിതി ചെയുന്നത് പഞ്ചായത്തിന്റെ വലിയൊരു ഭാഗവും വനപ്രദേശമാണ്.
ബസ് സ്റ്റേഷൻ
നദീതീരത്താണ് ഈങ്ങാപ്പുഴ സ്റ്റാന്റ്. അവിടെ നാലേക്ര, പയ്യൊന്ന, പൂലോട്, കുഞ്ഞുക്കുളം, കാകവയൽ, കരിക്കുളം, ആചി, തൊടങ്ങിയ സ്ഥലങ്ങളിലേക്ക് വാഹനം ലഭിക്കും. താമരശ്ശേരി ആണ് അടുത്ത നഗരം. അടിവാരത്തുനിന്നും പലസ്ഥലങ്ങളിലേക്ക് ബസ് ലഭിക്കും
പായ്യോണ
ഈങ്ങാപുഴ നിന്നും2 km മാറിയാണ് പായോണ.
നാലേക്ര
ഈങ്ങാപ്പുഴ കവലക്ക് തെക്കായുഌഅ ഒരു ചത്വരമാണ് നാലേക്ര. ഇരുപതോളം കുടുംബങ്ങൾ ഇവിടെ പാർക്കുന്നു. കരിമ്പയിൽ ആലിക്കുട്ടി ഹാജിയെപ്പോലുള്ള ആദ്യകാല കുടിയേറ്റക്കാരാണ് ഇവിടം നാടാക്കിയത്.കൃഷിയും കാലിവളർത്തളുമാണ് പ്രധാന തൊഴിൽ.
മമ്മുണ്ണിപടി
ഈങ്ങാപ്പുഴനിന്നും 2 km കോടഞ്ചേരി പാതയിൽ അകലെ ആണ് ഈ ചത്വരം.അടക്കാ തേങ്ങാ, കുരുമുളക കർഷകരാണ് ഇവിടുത്തുകാർ അധികവും
അവലംബം
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
അമൃതബസാർ പത്രിക
ഇന്ത്യയിൽ ബംഗാളി ഭാഷയിൽ പ്രസിദ്ധീകരിച്ചിരുന്ന ഒരു പഴയ ദിനപത്രമായിരുന്നു അമൃതബസാർപത്രിക. ഇത് തുടങ്ങിയത് 20 ഫെബ്രുവരി 1868 നാണ്. ബ്രിട്ടീഷ് ഇന്ത്യയിലെ ബംഗാൾ പ്രവിശ്യയിലെ ഒരു ധനിക വ്യാപാരിയായിരുന്ന ഹരിനാരായൺ ഘോഷിന്റെ മക്കളായ ശിശിർ ഘോഷ്, മോതി ലാൽ ഘോഷ് എന്നിവരാണ് ഇത് തുടങ്ങിയത്. ഇന്ത്യൻ സ്വാതന്ത്യസമരത്തെ ധീരമായി പിന്തുണയ്ക്കുകയും, സ്വാതന്ത്ര്യാനന്തര വികസനപ്രവർത്തനങ്ങളെ ക്രിയാത്മകമായി സഹായിക്കുകയും ചെയ്ത പ്രമുഖദേശീയ ദിനപത്രമായിരുന്നു ഇത്. ഉത്തരപൂർവേന്ത്യയിലെ ജനശബ്ദവും, ദേശീയ പത്രരംഗത്തെ സജീവ സാന്നിധ്യവും ആയിരുന്ന ഈ പത്രത്തിന്റെ പ്രസിദ്ധീകരണം നിലച്ചു പോയെങ്കിലും ഒരു നൂറ്റാണ്ടുകാലം നിർഭയമായും നിഷ്പക്ഷമായും പത്രധർമം നിറവേറ്റി പൂർവ ഇന്ത്യയിലെ ജനങ്ങളുടെ പ്രത്യേകിച്ചും മൂന്ന് നാല് തലമുറകളിൽപെട്ട ബംഗാളികളുടെ, ചിന്തയെയും ജീവിതവീക്ഷണത്തെയും കലാബോധത്തെയും സ്വാധീനിച്ച ഈ പത്രത്തിന് ഇന്ത്യയുടെ രാഷ്ട്രീയ, സാമൂഹ്യ, സാംസ്കാരിക ചരിത്രത്തിൽ സുപ്രധാനമായ സ്ഥാനമാണുള്ളത്.
ചരിത്രം
1868-ൽ ബംഗാളിവാരികയായി പ്രസിദ്ധീകരിച്ച് തുടങ്ങുകയും, 1888-ൽ ഇംഗ്ളീഷ് വാരികയായി രൂപപ്പെടുകയും ചെയ്ത അമൃതബസാർ പത്രിക 1891-ലാണ് ദിനപത്രമായത്. ഘോഷ് സഹോദരന്മാർ എന്ന് അറിയപ്പെട്ട വസന്തകുമാർ ഘോഷ്, ഹേമന്തകുമാർ ഘോഷ്, ശിശിർഘോഷ്, മോത്തിലാൽ ഘോഷ് എന്നിവരാണ് പത്രിക ആരംഭിച്ചതും വളർത്തിയതും. ഇവരിൽ വസന്തകുമാർ സ്വന്തം ഗ്രാമമായ അമൃതബസാറിൽ നിന്ന് അമൃതപ്രഭാമണി എന്ന ദ്വൈവാരിക തുടങ്ങി. ഇദ്ദേഹത്തിന്റെ കാലശേഷം ഹേമന്തകുമാറും, ശിശിർകുമാറും ചേർന്ന് ഇതിനെ 'അമൃതബസാർ പത്രിക' എന്ന പേരിൽ വാരികയാക്കി പ്രസിദ്ധീകരിച്ചു. 1871-ൽ ഇതിന്റെ പ്രസിദ്ധീകരണം കൊൽക്കത്തയിലേക്ക് മാറ്റി. വിദേശീയാധിപത്യത്തെ നിശിതമായി വിമർശിക്കുകയും, ദേശീയബോധത്തെ ജ്വലിപ്പിക്കുകയും ചെയ്ത പത്രികയെ നിരോധിക്കാൻ അധികാരികൾ വെമ്പൽകൊണ്ടെങ്കിലും ഇംഗ്ളീഷ് പത്രങ്ങളെ നിരോധിക്കാൻ അന്ന് നിയമം ഇല്ലാതിരുന്നതിനാൽ അത് നടന്നില്ല. 1891-മുതൽ ദേശീയതയുടെ സമർഥമായ ജിഹ്വയും, നവോത്ഥാനത്തിന്റെ സജീവശബ്ദവും ആയിരുന്നു പത്രിക. സ്വാതന്ത്യ്രലബ്ധിക്കുശേഷവും ഇന്ത്യൻ ഭരണാധികാരികളുടെ ഭരണത്തെ വിമർശനാത്മകമായി വിലയിരുത്തുകയും പദ്ധതി പ്രവർത്തനങ്ങളെയും, സാമൂഹ്യസാംസ്കാരികമുന്നേറ്റങ്ങളെയും കലവറ കൂടാതെ പിന്തുണയ്ക്കുകയും ചെയ്യുന്നു നയം പത്രിക പിന്തുടർന്നു. നയരൂപീകരണത്തിലും അഭിപ്രായ പ്രകടനത്തിലും തികച്ചും സ്വതന്ത്രമായ നിലപാട് എല്ലാക്കാലത്തും പത്രിക കൈക്കൊണ്ടു. സാമ്പത്തികവും ഭരണപരവും ആയ പ്രശ്നങ്ങളാൽ മുടങ്ങിയും, പിന്നെയും തുടങ്ങിയും കുറെക്കാലം കഴിഞ്ഞ പത്രിക ഒടുവിൽ പ്രവർത്തനം നിർത്തിവെയ്ക്കേണ്ടിവന്നു.
ബാലചന്ദ്രൻ ചുള്ളിക്കാട്
മലയാളകവിയും അഭിനേതാവുമാണ് ബാലചന്ദ്രൻ ചുള്ളിക്കാട്. സച്ചിദാനന്ദൻ, കടമ്മനിട്ട തലമുറയെ പിന്തുടർന്നു വന്ന ബാലചന്ദ്രൻ ചുള്ളിക്കാട് പ്രമേയസ്വീകാരത്തിലും ആവിഷ്കരണതന്ത്രത്തിലും സമകാലികരിൽ നിന്ന് പ്രകടമായ വ്യത്യസ്തത പുലർത്തി. മലയാളകവിതയിൽ അദൃഷ്ടപൂർവങ്ങളായ ബിംബാവലിയും കാവ്യഭാഷയും ഇദ്ദേഹത്തിന്റെ രചനാ സവിശേഷതകളായി ശ്രദ്ധിക്കപ്പെടുന്നു.
ജീവിതരേഖ
thumb|left|ബാലചന്ദ്രൻ ചുള്ളിക്കാട് 1957 ജൂലൈ 30 ന് പറവൂരിൽ ജനിച്ചു. ആലുവയിലെ യൂണിയൻ ക്രിസ്ത്യൻ കോളേജ് (ആദ്യ രണ്ട് വർഷം), എറണാകുളം മഹാരാജാസ് കോളേജ് എന്നിവിടങ്ങളിൽനിന്ന് ഇംഗ്ലീഷ് സാഹിത്യത്തിൽ ബിരുദം നേടി. അടിയന്തരാവസ്ഥക്കാലത്തും പിന്നീടും സി.പി.ഐ (എം) അനുഭാവം പുലർത്തി. ജനകീയസാംസ്കാരികവേദി രൂപവത്കരിച്ചപ്പോൾ അതിന്റെ പ്രവർത്തനവുമായും സഹകരിച്ചു. പല തൊഴിലുകൾ ചെയ്ത ശേഷം1987‌ൽ‌ കേരള സർക്കാർ സർവ്വീസിൽ ക്ലർക്കായി ജോലിയിൽ പ്രവേശിച്ചു. 1999ൽ ബുദ്ധമതം സ്വീകരിച്ചു. തിരക്കഥകളും ചലച്ചിത്രഗാനങ്ങളും എഴുതിയിട്ടുണ്ട്. ഇപ്പോൾ ടെലിവിഷൻ സീരിയലുകളിലും സിനിമകളിലും അഭിനേതാവായി പ്രവർത്തിക്കുന്നു. ഭാര്യ: വിജയലക്ഷ്മി. മകൻ : അപ്പു.
കവി
thumb|300px|ബാലചന്ദ്രൻ ചുള്ളിക്കാട് കാവ്യാലാപത്തിനിടെ ന്യൂഡൽഹി, കൽക്കട്ട, ലക്നൗ, അഗർത്തല, റൂർക്കേല, ബാംഗ്ലൂർ, ഭോപ്പാൽ എന്നിവിടങ്ങളിൽ കഴിഞ്ഞ രണ്ടു ദശകങ്ങൾക്കുള്ളിൽ നടന്ന ദേശീയ സാഹിത്യസമ്മേളനങ്ങളിൽ മലയാളകവിതയെ പ്രതിനിധാനം ചെയ്തു. 1994 സെപ്റ്റംബറിൽ ആലുവയിൽവച്ച് സാഹിത്യഅക്കാദമിയുടെയും 'സുരഭി'യുടെയും സംയുക്താഭിമുഖ്യത്തിൽ 22 ഇന്ത്യൻഭാഷകളിലെ 220 സാഹിത്യകാരൻമാരെ പങ്കെടുപ്പിച്ചുകൊണ്ട് നടത്തിയ 'മാനസോത്സവം' ദേശീയ സാഹിത്യസമ്മേളനത്തിന്റെ സ്വാഗതസംഘം കൺവീനർ. 1997 ഒക്ടോബർ-നവംബറിൽ സ്വീഡിഷ് സർക്കാരിന്റെയും സ്വീഡിഷ് റൈറ്റേഴ്സ് യൂണിയന്റെയും നോബൽ അക്കാദമിയുടെയും സംയുക്തക്ഷണമനുസരിച്ച് സ്വീഡൻ സന്ദർശിച്ച പത്തംഗ ഇന്ത്യൻസാഹിത്യകാരസംഘത്തിൽ അംഗം. 1997 നവംബർ ഒന്നിന് സ്വീഡനിലെ ഗോട്ടെൻബർഗ് നഗരത്തിൽ നടന്ന അന്താരാഷ്ട്രപുസ്തകോത്സവത്തോടനുബന്ധിച്ച് സാഹിത്യസമ്മേളനത്തിൽ ഇന്ത്യൻ കവിതയെ പ്രതിനിധീകരിച്ചു.ഹിന്ദി, ബംഗാളി, മറാഠി, രാജസ്ഥാനി, അസമിയ, പഞ്ചാബി, കന്നഡ, തമിഴ്, തെലുങ്ക് എന്നീ ഇന്ത്യൻ ഭാഷകളിലേക്കും ഇംഗ്ലീഷ്, ഫ്രഞ്ച്, സ്പാനിഷ്, സ്വീഡിഷ് എന്നീ വിദേശഭാഷകളിലേക്കും കവിതകൾ തർജമ ചെയ്യപ്പെട്ടു.
ഫെഫ്ക റൈറ്റേഴ്സ് യൂണിയൻ
2023 ൽ ചലച്ചിത്ര രചയിതാക്കളുടെ സംഘടനയായ ഫെഫ്ക റൈറ്റേഴ്സ് യൂണിയൻ പ്രസിഡന്റായി തെരഞ്ഞെടുക്കപ്പെട്ടു. ഔദ്യോ​ഗിക പാനലിനുവേണ്ടിയാണ് ബാലചന്ദ്രൻ ചുള്ളിക്കാട് മത്സരിച്ചത്. നടൻ കൂടിയായ ജോയ് മാത്യുവായിരുന്നു എതിർ സ്ഥാനാർത്ഥി. 72-ൽ 50 വോട്ട് നേടിയാണ് ബാലചന്ദ്രൻ ചുള്ളിക്കാട് വിജയിച്ചത്. 21 വോട്ടുകളാണ് ജോയ് മാത്യുവിന് ലഭിച്ചത്.
കവിതാസമാഹാരങ്ങൾ
(മുകളിലെ കവിതാസമാഹാരങ്ങളിൽ അടങ്ങിയിട്ടുള്ള എല്ലാ കവിതകളും ഉൾപ്പെട്ടത്)
ലേഖനം
പുരസ്കാരങ്ങൾ
1990 ൽ ഇന്ത്യയിലെ ഏറ്റവും മികച്ച യുവസാഹിത്യകാരനുള്ള 20,000 രൂപയുടെ സംസ്കൃതി അവാർഡ് നിരസിക്കുകയും സാഹിത്യത്തിന്റെ പേരിൽ ഒരവാർഡും സ്വീകരിക്കുകയില്ലെന്ന് പ്രഖ്യാപിക്കുകയും ചെയ്തു. 2001-ൽ ബാലചന്ദ്രൻ ചുള്ളിക്കാടിന്റെ കവിതകൾ എന്ന കൃതിക്ക് കേരള സാഹിത്യ അക്കാദമി അവാർഡ് പ്രഖ്യാപിച്ചു എങ്കിലും ബാലചന്ദ്രൻ സ്വീകരിച്ചില്ല.
പുറത്തേക്കുള്ള കണ്ണികൾ
വർഗ്ഗം:1957-ൽ ജനിച്ചവർ വർഗ്ഗം:ജൂലൈ 30-ന് ജനിച്ചവർ വർഗ്ഗം:മലയാളകവികൾ വർഗ്ഗം:മലയാളചലച്ചിത്രതിരക്കഥാകൃത്തുക്കൾ വർഗ്ഗം:മലയാളചലച്ചിത്രനടന്മാർ വർഗ്ഗം:എറണാകുളം ജില്ലയിൽ ജനിച്ചവർ വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
ആറ്റൂർ രവിവർമ്മ
2017-ൽ കേരള സാഹിത്യ അക്കാദമി വിശിഷ്ടാംഗത്വം നൽകി ആദരിച്ചു.
ജീവിതരേഖ
കേരളത്തിലെ തൃശ്ശൂർ ജില്ലയിലെ ആറ്റൂർ എന്ന ഗ്രാമത്തിൽ 1930 ഡിസംബർ 27 ന് കൃഷ്ണൻ നമ്പൂതിരിയുടെയും അമ്മിണിയമ്മയുടെയും മകനായാണ് അദ്ദേഹം ജനിച്ചത്. മലയാളത്തിൽ ബിരുദാനന്തര ബിരുദം. വിവിധ ഗവണ്മെന്റ് കോളേജുകളിൽ മലയാളം പ്രൊഫസറായി സേവനമനുഷ്ഠിച്ചതിനുശേഷം വിരമിച്ച അദ്ദേഹം കുടുംബസമേതം തൃശ്ശൂരിൽ ആയിരുന്നു താമസം.
അമേരിക്ക,യു.എ.ഇ എന്നീ രാജ്യങ്ങൾ സന്ദർശിച്ചിട്ടുണ്ട്. സാഹിത്യ അക്കാദമി ജനറൽ കൌൺസിലിൽ 2002 മുതൽ 2007 വരെ അംഗമായിരുന്നു. 1976 മുതൽ 1981 വരെ കോഴിക്കോട് സർവ്വകലാശാലാ സിണ്ടിക്കേറ്റ് മെമ്പർ ആയിരുന്നു.1996ൽ ആറ്റൂർ രവിവർമ്മയുടെ കവിതകൾ എന്ന കൃതിക്ക് കേരള സാഹിത്യ അക്കാദമി പുരസ്കാരം ലഭിച്ചു.
2019 ജൂലൈ 26 ന് തൃശൂരിലെ സ്വകാര്യ ആശുപത്രിയിൽ വെച്ച് അന്തരിച്ചു.
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഡിസംബർ 27-ന് ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:മലയാളകവികൾ വർഗ്ഗം:മലയാളം വിവർത്തകർ വർഗ്ഗം:എഴുത്തച്ഛൻ പുരസ്കാരം ലഭിച്ചവർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:വിവർത്തനത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:ഉള്ളൂർ അവാർഡ് ലഭിച്ചവർ
ആചാര്യ ജഗദീഷ് ചന്ദ്രബോസ് കോളേജ്, കൽക്കത്ത
പശ്ചിമ ബംഗാളിലെ കൊൽക്കത്തയിൽ ജഗദീഷ് ചന്ദ്ര ബോസിന്റെ പേരിൽ സ്ഥാപിച്ച കലാലയമാണു് ആചാര്യ ജഗദീഷ് ചന്ദ്രബോസ് കോളജ് (ബംഗാളി: আগার্য গগীীশ চন্দ্রু বুস কলে). കൽക്കത്ത സർവകലാശാലയുടെ കീഴിലാണ് ഈ കോളേജ് പ്രവർത്തിക്കുന്നതു്.
.
വില്യം മോർട്ടൺ
വേദനരഹിത ശസ്ത്രക്രിയായുഗത്തിനു തുടക്കം കുറിച്ച വ്യക്തിയാണ് വില്യം മോർട്ടൺ (William Thomas Green Morton; ഓഗസ്റ്റ് 9, 1819 – ജൂലൈ 15, 1868). അനസ്തീസിയ യുഗം ആരംഭിക്കുന്നത് 1846-ൽ ഈഥർ വാതകശ്വസനം (ether inhalation) നൽകി ഒരു രോഗിയുടെ കഴുത്തിൽ നിന്നു ട്യൂമർ വേദനാരഹിതമായി നീക്കം ചെയ്തതോടയാണന്ന് അംഗീകരിച്ച് വരുന്നു. ഈ ബഹുമതി തന്റെ പേരിൽ സ്ഥാപിച്ചെടുക്കാൻ ജീവിതത്തിന്റെ ശിഷ്ടഭാഗം ചെലവഴിക്കേണ്ടി വന്ന മോർട്ടണന്റെ പോരാട്ടവും പ്രസിദ്ധമാണ്. ലോക ചരിത്രത്തെ ഏറ്റവും സ്വാധീനിച്ച നൂറു വ്യക്തികളുടെ ഹ്രസ്വ ചരിത്രമാണ് ദ ഹൻഡ്രഡ് എന്ന പേരിൽ മൈക്കിൾ ഹാർട്ട് 1978 ൽ പ്രസിദ്ധീകരിച്ച പുസ്തകത്തിലെ പട്ടികയിൽ മുപ്പത്തിയേഴാമനാണ് വില്യം മോർട്ടൺ.
ലഘുചരിത്രം
ഗുമസ്തപണി അടക്കം ചില്ലറ ജോലികൾ ചെയ്തശേഷം ദന്തവൈദ്യം പഠിക്കാൻ ചേർന്നെങ്കിലും പഠനം പൂർത്തിയാക്കാതെ കോളേജ് വിടുകയയിരുന്നു മോർട്ടൺ. ഉന്നതകുടുംബിനിയായ സ്ത്രീയെ വിവാഹം കഴിക്കാൻ അവളുടെ വീട്ടുകാരുടെ ആവശ്യപ്രകാരം വൈദ്യശാസ്ത്രബിരുദം നേടാൻ ഹാർവാഡ് സർവ്വകലശാലയിൽ ചേർന്നെങ്കിലും ഇക്കുറിയും പഠനം പൂർത്തിയാക്കാതെ കോഴ്സ് ഉപേക്ഷിച്ചു.
നൈട്രസ് ഓക്സൈഡ് നൽകി പല്ലെടുപ്പ് പ്രചാരം നേടി വന്നിരുന്ന കാലത്താണ് സഹപ്രവർത്തകനായ ചാൾസ് ജാക്സ്ൺന്റെ നിർദ്ദേശപ്രകാരം മോർട്ടൺ ഈതർ വാതകം പരീക്ഷിച്ചത്. ഈതർ നൽകികൊണ്ട് ഒരു രോഗിയുടെ പല്ലെടുത്ത ശേഷമായിരുന്നു ട്യൂമർ നീക്കം ചെയ്തു ലോക ശ്രദ്ധനേടിയ പരസ്യപ്രകടനം.
അനന്തര ജീവിതം
തന്റെ രഹസ്യം ആർക്കും പറഞ്ഞുകൊടുക്കാൻ മോർട്ടൺ തയ്യാറാവാത്തത് ശാസ്ത ലോകത്തെ ചൊടിപ്പിച്ചു. എന്നാൽ അധികം താമസിയാതെ തന്നെ അത് ഈതർ വാതമാണെന്നു സ്ഥാപിക്കപ്പെട്ടു. ലിതിയോൺ എന്ന പേരിൽ പേറ്റൻറ് നേടിയെങ്കിലും ഇത് ഈതർ തന്നെയാണെന്നത് പരസ്യമായി കഴിഞ്ഞിരുന്നു. കൂടാതെ ജാക്സൺ അടക്കം മറ്റു പലരും അവകാശവാദവുമായി മുന്നോട്ട് വരികയും ചെയ്തതോടെ ഈതർ വാതകോപയോഗം സ്ഥിരപ്രചാരം നേടുകയും ചെയ്തു.
പേറ്റ്ന്റു കൊണ്ട് ഗുണമില്ലാതായപ്പോൾ നഷ്ട പരിഹാരത്തിനായി മോർട്ടൺന്റെ ശ്രമം .എല്ലാ ശ്രമങ്ങളും വിഫലമാവുകയായിരുന്നു. 1852ൽ വാഷിങ്ടൺ സർവകലാശാല ബഹുമതി ബിരുദം (honorary degree) നൽകി ആദരിച്ചു. 1857ൽ ഡോകടർമാരും പൊതുജനങ്ങളും സമ്പന്നരും ചേർന്നു മോർട്ടണു ദേശീയ ബഹുമതി പത്രം നൽകാൻ ധനശേഖരണ പദ്ധതി ആരംഭിച്ചു. അമേരിക്കൻ ആഭ്യന്തരയുദ്ധത്തിൽ സന്നദ്ധ സേവനത്തിനിറങ്ങിയ മോർട്ടൺ രണ്ടായിരത്തിലേരെ ഭടന്മാർക്ക് അനസ്തീസിയ നൽകി മുറിവുകൾ ചികിൽസിച്ചു. 1868ൽ അത്യുഷ്ണ താപമേറ്റതിനെ തുടർന്നായിരുന്നു 48ആം വയസ്സിൽ മോർട്ടൺന്റെ അന്ത്യം. നീണ്ട നിയമയുദ്ധങ്ങൾക്കൊടുവിൽ നിരാശനും നിർധനനുമായി തീർന്നിരുന്നു അദ്ദേഹം.
1871ൽ ദേശീയ ബഹുമതി തയ്യാറായി. ശ്വസന അനസ്തീയയുടെ(inhalation anaestesia) ഉപജ്ഞാതാവായി വില്യം മോർട്ടൺ അംഗീകരിക്കപ്പെട്ടു. മോർട്ടൺന്റെ കുടുംബാംഗങ്ങൾക്ക് സാമ്പത്തിക ഉപഹാരം നൽകാനും തീരുമാനമായി. 1944-ൽ ഇറങ്ങിയ The Great Moment എന്ന ഹോളിവുഡ് ചിത്രം മോർട്ടണന്റെ ജീവിത കഥയാണ്
പുറത്തേക്കുള്ള കണ്ണികൾ
വർഗ്ഗം:വൈദ്യശാസ്ത്രജ്ഞർ വർഗ്ഗം:1819-ൽ ജനിച്ചവർ വർഗ്ഗം:1868-ൽ മരിച്ചവർ വർഗ്ഗം:ദന്തവൈദ്യർ
മുരളി
ഭാവാഭിനയം, ശരീരഭാഷ, ശബ്ദവിന്യാസം എന്നിവ കൊണ്ട് അഭിനയത്തിന് പുത്തൻ സമവാക്യം രചിച്ച സർക്കാർ ഉദ്യോഗസ്ഥനായിരുന്ന മലയാള ചലച്ചിത്ര അഭിനേതാവായിരുന്നു  മുരളീധരൻ പിള്ള  എന്നറിയപ്പെടുന്ന മുരളി.(1954-2009) ഞാറ്റടി എന്ന സിനിമയിലൂടെ മലയാള സിനിമയിൽ സജീവമായ മുരളി നെയ്ത്തുകാരൻ എന്ന സിനിമയിലെ അഭിനയത്തിന് 2001-ൽ മികച്ച നടനുള്ള ദേശീയ പുരസ്കാരം നേടി. അടയാളം, ആധാരം, കളിക്കളം, ധനം, നാരായം, ലാൽസലാം, കൈക്കുടന്ന നിലാവ്, ദി ട്രൂത്ത്, തൂവൽക്കൊട്ടാരം, രക്തസാക്ഷികൾ സിന്ദാബാദ്, വരവേൽപ്പ്, കിരീടം, വെങ്കലം, സിഐഡി മൂസ എന്നിവയാണ് മുരളിയുടെ പ്രധാന സിനിമകൾ.
ജീവിതരേഖ
ഭരത് ഗോപി സംവിധാനം ചെയ്ത ഞാറ്റടി എന്ന സിനിമയിലൂടെ മലയാള ചലച്ചിത്ര രംഗത്ത് സജീവമായ മുരളി സർക്കാർ സർവീസിലിരിക്കെ തന്നെ നാടകങ്ങളിലും അഭിനയിച്ചു. നരേന്ദ്ര പ്രസാദിൻ്റെ നാട്യഗൃഹത്തിൽ സജീവ സാന്നിധ്യമായിരുന്ന മുരളി പിന്നീട് അരവിന്ദൻ്റെ ചിദംബരം എന്ന സിനിമയിൽ ഒരു ചെറിയ വേഷം ചെയ്തു. പക്ഷേ ഹരിഹരൻ്റെ പഞ്ചാഗ്നി എന്ന സിനിമയിലെ അഭിനയത്തോടെയാണ് മുരളി മലയാള സിനിമയിലെ ശ്രദ്ധേയ താരമാകുന്നത്. ലെനിൻ രാജേന്ദ്രൻ സംവിധാനം ചെയ്ത മീനമാസത്തിലെ സൂര്യൻ എന്ന ചിത്രം മുരളിയിലെ അഭിനേതാവിൻ്റെ മികവ് മലയാളി കണ്ടറിഞ്ഞ സിനിമയാണ്. 2001-ൽ നെയ്ത്തുകാരൻ എന്ന സിനിമയിലൂടെ മികച്ച നടനുള്ള ദേശീയ പുരസ്കാരം മുരളി നേടി.
സാഹിത്യത്തിലും മുരളി തൻ്റേതായ വ്യക്തിമുദ്ര പതിപ്പിച്ചു. അഞ്ച് പുസ്തകങ്ങൾ മുരളിയുടേതായി പുറത്തിറങ്ങി. ഇതിൽ അഭിനേതാവും ആശാൻ്റെ കവിതയും എന്ന പുസ്തകം കേരള സംഗീത നാടക അക്കാദമി അവാർഡ് നേടി.
ഇടതുപക്ഷ ആശയങ്ങളോട് എന്നും അനുഭാവം പുലർത്തിയിരുന്ന മുരളി കേരള സംഗീത നാടക അക്കാദമി ചെയർമാൻ കൂടിയായിരുന്നു. മാർക്സിസ്റ്റ് പാർട്ടിയുടെ സ്വതന്ത്ര സ്ഥാനാർത്ഥിയായി 1999-ലെ ലോക്സഭ തിരഞ്ഞെടുപ്പിൽ ആലപ്പുഴ മണ്ഡലത്തിൽ നിന്ന് ലോക്സഭയിലേക്ക് മത്സരിച്ചെങ്കിലും കോൺഗ്രസ് നേതാവ് വി.എം.സുധീരനോട് പരാജയപ്പെട്ടു.
1999 ലോക്സഭ തിരഞ്ഞെടുപ്പ്
അലപ്പുഴ
ആലപിച്ച ഗാനം
ശബ്ദം നൽകിയ സിനിമ
അവാർഡ്
മികച്ച നടൻ
മികച്ച സഹനടൻ
മരണം
കരൾ രോഗത്തിന് ചികിത്സയിലിരിക്കെ ഹൃദയാഘാതത്തെ തുടർന്ന് തിരുവനന്തപുരത്തെ സ്വകാര്യ ആശുപത്രിയിൽ വച്ച് 2009 ഓഗസ്റ്റ് 6ന് അന്തരിച്ചു.
അവലംബം
വർഗ്ഗം:1953-ൽ ജനിച്ചവർ വർഗ്ഗം:2009-ൽ മരിച്ചവർ വർഗ്ഗം:മേയ് 25-ന് ജനിച്ചവർ വർഗ്ഗം:ഓഗസ്റ്റ് 6-ന് മരിച്ചവർ വർഗ്ഗം:മലയാളചലച്ചിത്രനടന്മാർ വർഗ്ഗം:മലയാള ടെലിവിഷൻ നടന്മാർ വർഗ്ഗം:കൊല്ലം ജില്ലയിൽ ജനിച്ചവർ വർഗ്ഗം:മികച്ച നടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:മികച്ച രണ്ടാമത്തെ നടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:മലയാളനാടകനടന്മാർ വർഗ്ഗം:ഇന്ത്യയിലെ അഭിനേതാക്കളായ രാഷ്ട്രീയക്കാർ
ഭാരതി
ദക്ഷിൺ ഗംഗോത്രി, മൈത്രി ഗവേഷണകേന്ദ്രം എന്നീ പര്യവേക്ഷണ കേന്ദ്രങ്ങൾക്കുശേഷം അന്റാർട്ടിക്കയിൽ പ്രവർത്തനമാരംഭിച്ച മൂന്നാമത്തെ ഇന്ത്യൻ പര്യവേക്ഷണ കേന്ദ്രമാണ് ഭാരതി. 2012 മാർച്ച് 18 നാണ് തുടക്കമിട്ട പ്രവർത്തനങ്ങളുടെ ഔപചാരിക ഉദ്ഘാടനം അന്റാർട്ടിക്കയിലെ വേനൽക്കാലമായ നവംബർ 2012 ന് പ്രതീക്ഷിക്കുന്നു. ഭൗമചരിത- സമുദ്രശാസ്ത്രപഠനങ്ങൾക്കായാണ് ഭാരതി നിർമ്മിക്കപ്പെട്ടിരിക്കുന്നത്. 2011 ഒക്ടോബർ 26ന് യാത്ര തിരിച്ച ഇന്ത്യയുടെ 30-ാമത് അന്റാർട്ടിക്ക പര്യവേക്ഷണസംഘമാണ് ഇതിന്റെ പ്രവർത്തനങ്ങൾക്ക് അവസാന രൂപം നൽകുന്നത്.
1984 ൽ പ്രവർത്തിച്ചു തുടങ്ങിയ ദക്ഷിണഗംഗോത്രി ഇപ്പോൾ പ്രവർത്തിക്കുന്നില്ല.മഞ്ഞിൽ മൂടിപ്പോയ ഈ കേന്ദ്രം രണ്ടാമത്തെ കേന്ദ്രമായ മൈത്രി പ്രവർത്തിച്ചു തുടങ്ങി ഒരു വർഷത്തിനു ശേഷം 1990 ൽ പ്രവർത്തനം നിർത്തി. ഇതിപ്പോൾ സൂക്ഷിപ്പ് കേന്ദ്രമാണ്.
അന്റാർട്ടിക് വൃത്തത്തിൽ ഒന്നിൽ കൂടുതൽ ഗവേഷണ സ്ഥാപനങ്ങളുള്ള ഒൻപത് രാജ്യങ്ങളിൽ ഒന്നാണ്, ഭാരതം.അർജന്റീന, ആസ്ത്രേലിയ, ചൈന, ചിലി, ഫ്രാൻസ്, റഷ്യ, ബ്രിട്ടൻ, അമേരിക്ക എന്നിവയാണ് മുറ്റുള്ളവ.
സ്ഥാനം
കിഴക്കേ അന്റാർട്ടിക്കയിൽ 69 ഡിഗ്രി തെക്കും 76 ഡിഗ്രി കിഴക്കുമായ് ലാർസെമാൻ പർവ്വതഭൂമിയിലെ സ്ട്രോർനെസ്, ബ്രോക്നെസ്സ് എന്നീ മുനമ്പുകൾക്കിടയിൽ ഭാരതി സ്ഥിതി ചെയ്യുന്നു. സമുദ്രനിരപ്പിൽ നിന്നും 90 മീറ്ററോളം ഉയർന്ന പാറക്കെട്ടുകൾക്കുമുകളിലായാണ് ഭാരതി നിർമ്മിക്കപ്പെട്ടിരിക്കുന്നത്. രണ്ടാമത്തെ പര്യവേക്ഷണകേന്ദ്രമായ മൈത്രിയിൽ നിന്നും ഭാരതിയിലേയ്ക്ക് 3000 കിലോമീറ്റർ ദൂരമുണ്ട്.
വാർത്താവിനിമയം
ഭാരതിയിൽ നിന്നുള്ള അതിവേഗ ഉപഗ്രഹ റോ ഡാറ്റ(raw data)കൾ ഹൈദ്രാബാദിലുള്ള ദേശീയ വിദൂര സംവേദന കെന്ദ്ര(National Remote Sensing Centre –NRSC) ത്തിൽ തത്സമയം എത്തും. അതിഉനുള്ള പ്രവർത്തനങ്ങൾ നടത്തിയത് ഇലക്ട്രോണിക് കോർപറേഷൻ ഓഫ് ഇന്ത്യ ലിമിറ്റഡ് (ECIL) ആണ്.
ഭരതത്തിന്റെ അന്റാർട്ടിക്കയിലെ രണ്ടാമത്തെ ഗവേഷണകേന്ദ്രവും നാഷണൽ സെന്റർ ഫോറ് അന്റാര്ട്ടി ക് അന്റ് ഓഷൻ റിസർച്ച് (NCAOR) മായുള്ള വാർത്താ വിനിമയ സൌകര്യം 2007 ൽ ഒരുക്കിയതും ECIL ആണ്'
ഭൗതികസൗകര്യങ്ങൾ
25 പേർക്ക് ഒരേസമയം ഒരുമിച്ചുതാമസിക്കാവുന്ന ഇരുനില കെട്ടിടമാണിത്. തണുപ്പുകാലത്ത് -40 ഡിഗ്രി സെൽഷ്യസും വേനൽക്കാലത്ത് 0 ഡിഗ്രി സെൽഷ്യസും അനുഭവപ്പെടുന്ന ഈ പ്രദേശത്ത് ശൈത്യകാലത്ത് 15 പേരെ മാത്രമാണ് ഉൾക്കൊള്ളാനാവുക.
ജർമനിയിൽ നിർമിച്ച 6562 ച.അടി വിസ്തൃതിയുള്ളതും 1000 മെട്രിക് ടൺ ഭരം വരുന്നതുമായ കെട്ടിടം അന്റാർടിക്കയിൽ വച്ച് കൂട്ടിയോജിപ്പിക്കുകയാണ് ഉണ്ടായത്. .134 കൂട്ടിയോജിപ്പിച്ചാണ് ഈ കേന്ദ്രം നിർമ്മിച്ചിരിക്കുന്നത്. 25 വർഷത്തെ ആയുസ്സാണ് ഇതിനു കണക്കാക്കിയിട്ടുള്ളത്. പരമ്പര്യേതര ഊർജ്ജമാണ് ഇവിടെ ഉപയോഗിക്കുന്നത്.
പുറത്തേക്കുള്ള കണ്ണികൾ
വർഗ്ഗം:ഗവേഷണസ്ഥാപനങ്ങൾ
ശാരദ
1996 മുതൽ 1998 വരെ തെനാലി മണ്ഡലത്തിൽ നിന്നുള്ള ലോക്സഭാംഗമായിരുന്ന പ്രശസ്തയായ തെന്നിന്ത്യൻ ചലച്ചിത്ര അഭിനേത്രിയാണ്  ശാരദ.(ജനനം : 25 ജൂൺ 1945)  മികച്ച അഭിനയത്തിന് മൂന്നു തവണ ദേശീയ പുരസ്കാരവും ഉർവ്വശി പുരസ്കാരവും ലഭിച്ച ശാരദ, ശബാന ആസ്മിക്കൊപ്പം ഇന്ത്യയിലെ മികച്ച നടിയായി വിലയിരുത്തപ്പെടുന്നു.
ജീവിതരേഖ
തൻട്രലു കൊടുക്കലു  എന്നതായിരുന്നു ആദ്യ തെലുങ്കു ചിത്രം. ഇദ്ദാരു മിത്രാലു  എന്ന രണ്ടാമത്തെ ചിത്രം ശ്രദ്ധിക്കപ്പെട്ടു. പിന്നീട് തെലുങ്കിൽ കാര്യമായ വേഷങ്ങൾ ഒന്നും ലഭിച്ചില്ല എങ്കിലും തമിഴിൽ നിരവധി വേഷങ്ങൾ കിട്ടി.
ശിവാജി ഗണേശൻ്റെ കുങ്കുമമാണ് ആദ്യ തമിഴ് ചിത്രം. കന്നട സിനിമയിൽ തിളങ്ങി നിൽക്കുമ്പോഴാണ് ഇണപ്രാവുകൾ എന്ന ചിത്രത്തിലൂടെ മലയാള സിനിമയിൽ എത്തുന്നത്. തെലുങ്കിൽ സിനിമാഭിനയം തുടങ്ങിയ കാലത്തു ശാരദ എന്ന പേരവർ മലയാളത്തിലും സ്വീകരിക്കുകയായിരുന്നു. പിന്നീട് നിരവധി ചിത്രങ്ങളിലെ അഭിനയം കൊണ്ട് മലയാളി പ്രേക്ഷകരുടെ ഹൃദയം കവർന്ന ശാരദയ്ക്ക് മലയാള സിനിമ 'ദു:ഖപുത്രി' എന്ന പേര് ചാർത്തികൊടുത്തു. എല്ലാ സിനിമകളിലും ഒരേ കഥാപാത്രങ്ങളിൽ തുടർന്നതോടെ മലയാളത്തിൽ ടൈപ്പ് കാസ്റ്റ് ചെയ്യപ്പെട്ടെങ്കിലും വൈവിധ്യമാർന്ന വേഷങ്ങൾ കിട്ടിയത് തെലുങ്കിലാണ്.
1968-ൽ വിൻസൻറ് സംവിധാനം ചെയ്ത തുലാഭാരം, 1972-ൽ അടൂർ ഗോപാലകൃഷ്ണൻ്റെ സ്വയംവരം , 1977-ൽ തെലുങ്ക് ചിത്രമായ നിമജ്ഞനം എന്നീ ചിത്രങ്ങളിലെ അഭിനയത്തിന് ശാരദയ്ക്ക് ഉർവശി അവാർഡ് ലഭിച്ചു. തുലാഭാരത്തിൻ്റെ തമിഴ്, തെലുങ്ക്, ഹിന്ദി എന്നീ പതിപ്പുകളിലും ശാരദ തന്നെയായിരുന്നു നായിക. താര, ത്രിവേണി എന്നീ സിനിമകളിലെ അഭിനയത്തിന് 1970-ൽ മികച്ച നടിക്കുള്ള സംസ്ഥാന അവാർഡും ലഭിച്ചു. 1981-ൽ എലിപ്പത്തായത്തിൽ അഭിനയിച്ചതിന് ശേഷം വളരെ വിരളമായി മാത്രമെ ശാരദ മലയാളത്തിൽ അഭിനയിച്ചിട്ടുള്ളൂ.
അഭിനയ പ്രാധാന്യമുണ്ടായിരുന്ന വേഷങ്ങളുണ്ടായിരുന്ന ഒരു മിന്നാമിനുങ്ങിൻ്റെ നുറുങ്ങുവെട്ടവും(1987) കാശ്മീരവും (1994) ചെയ്തത് ഒഴിച്ചാൽ ഒരു നീണ്ട ഇടവേളയ്ക്ക് ശേഷം മഴത്തുള്ളിക്കിലുക്കം(2002) എന്ന സിനിമയിലൂടെയാണ് മലയാളത്തിൽ തിരിച്ചെത്തിയത്.
രാപ്പകൽ(2005), നായിക(2011), അമ്മക്കൊരു താരാട്ട്(2015) എന്നിവയാണ് അവർ അതിനു ശേഷം അഭിനയിച്ച പ്രധാന മലയാള ചിത്രങ്ങൾ. മലയാളം, തമിഴ്, തെലുങ്ക്, കന്നട, ഹിന്ദി എന്നീ ഭാഷകളിലായി ഇതുവരെ എകദേശം 400-ൽ പരം ചിത്രങ്ങളിൽ വേഷമിട്ടു. അഭിനയത്തിന് പുറമെ ഭദ്രദീപം എന്നൊരു ചിത്രം നിർമ്മിച്ചു.
രാഷ്ട്രീയ പാർട്ടിയായ തെലുങ്കു ദേശത്തിൻ്റെ നിർദ്ദേശത്തെ തുടർന്ന് 1996-ൽ തെന്നാലിയിൽ നിന്ന് ലോക്സഭയിലേക്ക് മത്സരിച്ച് ജയിച്ചു. ലോട്ടസ് ചോക്ലേറ്റ് എന്നൊരു കമ്പനി നടത്തുന്ന അവർ തൻ്റെ ആദ്യ തെലുങ്ക് ചിത്രത്തിലെ നായകനായ ചലത്തെ 1972-ൽ വിവാഹം ചെയ്തെങ്കിലും 1984-ൽ വേർപിരിഞ്ഞു.
നിർമ്മിച്ച സിനിമകൾ
പുറത്തേക്കുള്ള കണ്ണികൾ
വർഗ്ഗം:1942-ൽ ജനിച്ചവർ വർഗ്ഗം:ജൂൺ 12-ന് ജനിച്ചവർ വർഗ്ഗം:മലയാളചലച്ചിത്രനടിമാർ വർഗ്ഗം:തെലുഗു ചലച്ചിത്രനടിമാർ വർഗ്ഗം:മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:ഇന്ത്യയിലെ അഭിനേതാക്കളായ രാഷ്ട്രീയക്കാർ വർഗ്ഗം:ആന്ധ്രാപ്രദേശിൽ നിന്നുമുള്ള ചലച്ചിത്രനടിമാർ വർഗ്ഗം:മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ
പൃഥ്വിരാജ് ചൗഹാൻ
പൃഥ്വിരാജ് മൂന്നാമൻ ( വാഴ്ച. c. 1178 -1192 എ.ഡി.)  പൃഥ്വിരാജ് ചൗഹാൻ അല്ലെങ്കിൽ റായ് പിത്തൊര എന്ന് അറിയപ്പെടുന്ന  ഛഹമന (ചൗഹാൻ) രാജവംശത്തിലെഒരു രാജാവായിരുന്നു. ഇന്നത്തെ വടക്കുപടിഞ്ഞാറൻ ഇന്ത്യയിലെ പരമ്പരാഗത ചാഹമന (ചൗഹാൻ)  (ചൗഹാൻ)പ്രദേശമായ സപദലക്ഷ അദ്ദേഹം ഭരിച്ചു. ഇന്നത്തെ രാജസ്ഥാൻ, ഹരിയാന, ഡൽഹി എന്നിവയുടെ ഭൂരിഭാഗവും അദ്ദേഹം നിയന്ത്രിച്ചു; പഞ്ചാബ്, മധ്യപ്രദേശ്, ഉത്തർപ്രദേശ് എന്നിവയുടെ ചില ഭാഗങ്ങളും. അദ്ദേഹത്തിന്റെ തലസ്ഥാനം അജയമേരു (ആധുനിക അജ്മീർ ) ആയിരുന്നു.
തന്റെ കരിയറിന്റെ തുടക്കത്തിൽ, പൃഥ്വിരാജ് നിരവധി അയൽരാജ്യങ്ങളായ ഹിന്ദു രാജ്യങ്ങൾക്കെതിരെ, പ്രത്യേകിച്ച് ചന്ദേല രാജാവായ പരമാർദിക്കെതിരെ സൈനിക വിജയം നേടി. മുസ്ലീം ഗുരിദ് രാജവംശത്തിന്റെ ഭരണാധികാരിയായിരുന്ന ഘോറിലെ മുഹമ്മദിന്റെ ആദ്യകാല അധിനിവേശങ്ങളെയും അദ്ദേഹം ചെറുത്തു. എന്നിരുന്നാലും, 1192 CE- ൽ, ഗുറീഡുകൾ പൃഥ്വിരാജിനെ രണ്ടാം തരൈൻ യുദ്ധത്തിൽ പരാജയപ്പെടുത്തി, താമസിയാതെ അദ്ദേഹത്തെ വധിച്ചു. ഇസ്ലാമിക് അധിനിവേശത്തിലെ ഒരു സുപ്രധാന സംഭവമായി ടാരൈനിലെ അദ്ദേഹത്തിന്റെ പരാജയം കണക്കാക്കപ്പെടുന്നു, നിരവധി അർദ്ധ ഇതിഹാസ വിവരണങ്ങളിൽ ഈ യുദ്ധം  വിവരിച്ചിട്ടുണ്ട്. ഈ അക്കൗണ്ടുകളിൽ ഏറ്റവും പ്രചാരമുള്ളത് പൃഥ്വിരാജ് റാസോ ആണ്, അത് അദ്ദേഹത്തെ ഒരു രജപുത്രനായി അവതരിപ്പിക്കുന്നു.
വിവരങ്ങളുടെ ഉറവിടങ്ങൾ
മറ്റ് ചില ഇന്ത്യൻ ഗ്രന്ഥങ്ങളിലും പൃഥ്വിരാജിനെ പരാമർശിക്കുന്നുണ്ടെങ്കിലും ചരിത്രപരമായ മൂല്യത്തെക്കുറിച്ച് കൂടുതൽ വിവരങ്ങൾ നൽകുന്നില്ല. ഉദാഹരണത്തിന്, സംസ്കൃത കവിത സമാഹാരങ്ങളും ശാരംഗധര-പഢതി (1363) അവനെ പുകഴ്ത്തി ഒരു വാക്യം അടങ്ങിയിരിക്കുന്നു, കംഹദദെ പ്രബന്ധം (1455) ഒരിടത്ത് ജലൊരെ ഛഹമന രാജാവായ വിരമദെ യുടെ അവതാരമാണെന്നു വരെ  അവനെ പരാമർശിക്കുന്നുണ്ട്.
ആദ്യകാല ഭരണം
രാജാവായിരുന്ന ആദ്യ വർഷങ്ങളിൽ, പൃഥ്വിരാജിന്റെ ഒരു റീജൻസി കൗൺസിലിന്റെ സഹായത്തോടെ. അമ്മ ഒരു ഭരണം നിയന്ത്രിച്ചു,
പൃഥ്വിരാജിന്റെ അമ്മയുടെ പിതൃസഹോദരനായ ഭുവനിക്കമല്ല, ഈ സമയത്ത് മറ്റൊരു പ്രധാന മന്ത്രിയായിരുന്നു. പൃഥ്വിരാജ വിജയന്റെ അഭിപ്രായത്തിൽ, ഗരുഡൻ വിഷ്ണുവിനെ സേവിക്കുന്നതുപോലെ പൃഥ്വിരാജിനെ സേവിച്ച ധീരനായ ഒരു ജനറലായിരുന്നു അദ്ദേഹം. അദ്ദേഹം "നാഗങ്ങളെ കീഴ്പ്പെടുത്തുന്ന കലയിൽ പ്രാവീണ്യം നേടിയിരുന്നു" എന്നും പാഠത്തിൽ പറയുന്നു. പതിനഞ്ചാം നൂറ്റാണ്ടിലെ ചരിത്രകാരനായ ജോനരാജയുടെ അഭിപ്രായത്തിൽ, ഇവിടെ "നാഗ" എന്നത് ആനകളെയാണ് സൂചിപ്പിക്കുന്നത്. എന്നിരുന്നാലും, ഹാർ ബിലാസ് സർദ നാഗയെ ഒരു ഗോത്രത്തിന്റെ പേരായി വ്യാഖ്യാനിക്കുകയും ഭുവനിക്കമല്ല ഈ ഗോത്രത്തെ പരാജയപ്പെടുത്തുകയും ചെയ്തു.
ചരിത്രകാരനായ ദശരഥ ശർമ്മയുടെ അഭിപ്രായത്തിൽ, 1180 CE (1237 VS ) ൽ പൃഥ്വിരാജ് ഭരണത്തിന്റെ യഥാർത്ഥ നിയന്ത്രണം ഏറ്റെടുത്തു.
നാഗാർജുന
പൃഥ്വിരാജിന്റെ ആദ്യ സൈനിക നേട്ടം അദ്ദേഹത്തിന്റെ മച്ചുനൻ നാഗാർജ്ജുനയുടെ ഒരു കലാപത്തെ അടിച്ചമർത്തുകയും ഗുഡാപുര തിരിച്ചുപിടിക്കുകയും ചെയ്തു (IAST: ഗുനാപുര; ഒരുപക്ഷേ ആധുനിക ഗുഡ്ഗാവ് ). പൃഥ്വിരാജിന്റെ അമ്മാവൻ വിഗ്രഹരാജ നാലാമന്റെ മകനായിരുന്നു നാഗാർജുന, ചാഹമന (ചൗഹാൻ) സിംഹാസനത്തിനായുള്ള പോരാട്ടം കുടുംബത്തിലെ രണ്ട് ശാഖകൾക്കിടയിൽ ഒരു മത്സരത്തിന് കാരണമായി.
പൃഥ്വിരാജ വിജയ പ്രകാരം, പൃഥ്വിരാജിന്റെ അധികാരത്തിനെതിരെ നാഗാർജ്ജുന മത്സരിക്കുകയും ഗുഡാപുര കോട്ട പിടിച്ചടക്കുകയും ചെയ്തു. കാലാൾപ്പടയും ഒട്ടകങ്ങളും ആനകളും കുതിരകളും അടങ്ങുന്ന ഒരു വലിയ സൈന്യവുമായി പൃഥ്വിരാജ് ഗുഡാപുരയെ ഉപരോധിച്ചു. നാഗാർജുന കോട്ടയിൽ നിന്ന് ഓടിപ്പോയി, പക്ഷേ ദേവഭട്ടൻ (ഒരുപക്ഷേ അദ്ദേഹത്തിന്റെ ജനറൽ) പ്രതിരോധം തുടർന്നു. ആത്യന്തികമായി, പൃഥ്വിരാജിന്റെ സൈന്യം വിജയിക്കുകയും നാഗാർജുനന്റെ ഭാര്യയെയും അമ്മയെയും അനുയായികളെയും പിടിച്ചെടുക്കുകയും ചെയ്തു. പൃഥ്വിരാജ വിജയയുടെ അഭിപ്രായത്തിൽ, പരാജയപ്പെട്ട സൈനികരുടെ തലയിൽ നിർമ്മിച്ച ഒരു മാല അജ്മീർ കോട്ട കവാടത്തിന് കുറുകെ തൂക്കിയിട്ടിരുന്നു.
ഭടാനകന്മാർ
രണ്ട് ജൈന സന്യാസിമാർ തമ്മിലുള്ള സംവാദത്തെക്കുറിച്ച് വിവരിക്കുമ്പോൾ ഖരതര -ഗച്ഛ- പട്ടാവലിയിലെ രണ്ട് വാക്യങ്ങൾ ഭടാനകന്മാരുടെ മേൽ പൃഥ്വിരാജിന്റെ വിജയത്തെക്കുറിച്ച് പരാമർശിക്കുന്നു. പ്രസ്തുത സംവാദം നടന്നപ്പോൾ, ഈ വിജയം 1182 CE- ന് മുമ്പുള്ളതായി കണക്കാക്കാം.
സിന്തിയ ടാൽബോട്ടിന്റെ അഭിപ്രായത്തിൽ, ബദനയ്ക്ക് ചുറ്റുമുള്ള പ്രദേശം നിയന്ത്രിക്കുന്ന ഒരു അവ്യക്തമായ രാജവംശമായിരുന്നു ഭടനകന്മാർ. ദശരഥ ശർമ പ്രകാരം ഭടാനക പ്രദേശം ഇന്നത്തെ  ഭിവാനിയിൽ, റെവാരി  അൽവാർ ചുറ്റുമുള്ള അടങ്ങിയത് ആണെന്ന് കരുതുന്നു.
ജെജകഭക്തിയിലെ ചന്ദേലർ
1182-83 CE (1239 VS ) പൃഥ്വിരാജിന്റെ ഭരണകാലത്തെ മദൻപുർ ലിഖിതങ്ങൾ ചണ്ഡേല രാജാവായിരുന്ന പരമാർദി ഭരിച്ചിരുന്ന ജെജകഭക്തി (ഇന്നത്തെ ബുണ്ടേൽഖണ്ഡ് ) "പാഴാക്കി" തരിശാക്കി എന്ന് അവകാശപ്പെടുന്നു. ചന്ദേല പ്രദേശത്ത് പൃഥ്വിരാജിന്റെ ആക്രമണം പൃഥ്വിരാജ് റാസോ, പരമൽ റാസോ, അൽഹ-റാസോ തുടങ്ങിയ പിൽക്കാല നാടോടിക്കഥകളിലും വിവരിച്ചിട്ടുണ്ട്. ശാരംഗധരപദ്ധതി, പ്രബന്ധ ചിന്താമണി തുടങ്ങിയ മറ്റ് ഗ്രന്ഥങ്ങളും പരാമർദിക്ക് നേരെയുള്ള പൃഥ്വിരാജിന്റെ ആക്രമണത്തെക്കുറിച്ച് പരാമർശിക്കുന്നു. ഖട്ടാരക ഗച്ഛപദ്ദതി പൃഥ്വിരാജ് ഒരു ദിഗ്വിജയം (എല്ലാ പ്രദേശങ്ങളും ആക്രമിച്ച് കീഴടക്കൽ) ചെയ്തു പറയുന്നു. ഇത് പൃഥ്വിരാജിന്റെ ജജകഭുക്തിയിലേക്കുള്ള യാത്രയുടെ ആരംഭത്തെക്കുറിച്ചുള്ള ഒരു പരാമർശമായി തോന്നുന്നു.
ഗുജറാത്തിലെ ചൗലുക്യർ
പൃഥ്വിരാജും ഗുജറാത്തിലെ ചൗലൂക്യ (സോളങ്കി) രാജാവായ ഭീമൻ രണ്ടാമനും തമ്മിലുള്ള സമാധാന ഉടമ്പടിയെക്കുറിച്ച് ഖരതര-ഗച്ഛ-പട്ടാവലി പരാമർശിക്കുന്നു. രണ്ട് രാജാക്കന്മാരും മുമ്പ് യുദ്ധത്തിലായിരുന്നുവെന്ന് ഇത് സൂചിപ്പിക്കുന്നു. ഈ യുദ്ധം 1187 CE (1244 VS ) ന് മുമ്പുള്ളതായി കണക്കാക്കാം. ഭീമന്റെ പ്രധാനമന്ത്രി ജഗദ്ദേവ പ്രതിഹാര "പൃഥ്വിരാജയിലെ താമരയെപ്പോലുള്ള രാജ്ഞികളുടെ ചന്ദ്രൻ" ആയിരുന്നു എന്ന് വെരാവൽ ലിഖിതത്തിൽ പറയുന്നു (ചന്ദ്രോദയം ഒരു ദിവസം പൂക്കുന്ന താമര അതിന്റെ ദളങ്ങൾ അടയ്ക്കുന്നതിന് കാരണമാകുന്നു എന്ന വിശ്വാസത്തിന്റെ സൂചന). അക്കാലത്ത് ഭീമൻ പ്രായപൂർത്തിയാകാത്തയാളായിരുന്നതിനാൽ, ചൗലുക്യ പക്ഷത്ത് ജഗദ്ദേവൻ പ്രചാരണത്തിന് നേതൃത്വം നൽകിയതായി തോന്നുന്നു.
ചരിത്രപരമായി വിശ്വാസയോഗ്യമല്ലാത്ത പൃഥ്വിരാജ് റാസോ ചാഹമന (ചൗഹാൻ)-ചൗലുക്യ സമരത്തെക്കുറിച്ച് ചില വിശദാംശങ്ങൾ നൽകുന്നു. അതനുസരിച്ച്, പൃഥ്വിരാജും ഭീമനും അബുവിന്റെ പരമാര രാജകുമാരിയായ ഇച്ചിണിയെ വിവാഹം കഴിക്കാൻ ആഗ്രഹിച്ചു. അവളുമായി പൃഥ്വിരാജിന്റെ വിവാഹം രണ്ട് രാജാക്കന്മാർക്കിടയിൽ ഒരു മത്സരത്തിലേക്ക് നയിച്ചു. ചരിത്രകാരനായ ജിഎച്ച് ഓജ ഈ ഇതിഹാസത്തെ സാങ്കൽപ്പികം എന്ന് തള്ളിക്കളയുന്നു, കാരണം ഇച്ചിനി സലഖയുടെ മകളായിരുന്നുവെന്നും ധരവർഷ അബുവിന്റെ പരമരാജാവായിരുന്നുവെന്നും പറയുന്നു. ചരിത്രകാരനായ ആർബി സിംഗ് മറുവശത്ത്, അബുയിലെ മറ്റൊരു പരമാര ശാഖയുടെ തലവനായിരുന്നു സലാഖ എന്ന് വിശ്വസിക്കുന്നു. പൃഥ്വിരാജിന്റെ അമ്മാവൻ കൻഹദേവൻ ഭീമന്റെ അമ്മാവൻ സാരംഗദേവന്റെ ഏഴ് ആൺമക്കളെ കൊന്നതായും റാസോ പരാമർശിക്കുന്നു. ഈ കൊലപാതകങ്ങൾക്ക് പ്രതികാരം ചെയ്യാൻ ഭീമൻ ചാഹമന (ചൗഹാൻ)രാജ്യം ആക്രമിക്കുകയും പൃഥ്വിരാജിന്റെ പിതാവ് സോമേശ്വരനെ വധിക്കുകയും നാഗോറിനെ പിടികൂടുകയും ചെയ്തു. പൃഥ്വിരാജ് നാഗോർ വീണ്ടും പിടിച്ചടക്കി, ഭീമനെ പരാജയപ്പെടുത്തി കൊന്നു. ഇത് ചരിത്രപരമായി തെറ്റാണെന്ന് അറിയപ്പെടുന്നു, കാരണം പൃഥ്വിരാജിന്റെ മരണശേഷം ഏകദേശം അരനൂറ്റാണ്ട് ഭീമൻ രണ്ടാമന്റെ ഭരണം തുടർന്നു. അതുപോലെ, ചരിത്രപരമായ തെളിവുകൾ സൂചിപ്പിക്കുന്നത്, സോമേശ്വരന്റെ മരണസമയത്ത് ഭീമൻ രണ്ടാമൻ ഒരു കുട്ടിയായിരുന്നു, അതിനാൽ, അവനെ കൊല്ലാൻ കഴിയില്ല.
ഈ പൊരുത്തക്കേടുകൾക്കിടയിലും, നാഗൂരിൽ ചഹമനുകളും (ചൗഹാൻ) ചൗലുക്യരും തമ്മിലുള്ള യുദ്ധത്തിന് ചില തെളിവുകൾ ഉണ്ട്. 1184 CE (1241 VS ) ൽ നാഗോർ യുദ്ധത്തിൽ മൊഹിൽ സൈനികരുടെ മരണത്തിന്റെ ഓർമ്മയ്ക്കായി ബിക്കാനീറിനടുത്തുള്ള ചർലു ഗ്രാമത്തിൽ നിന്ന് കണ്ടെത്തിയ രണ്ട് ലിഖിതങ്ങൾ. ചൗഹാൻമാരുടെ (ചാഹമനസ്) ഒരു ശാഖയാണ് മൊഹിലുകൾ, പൃഥ്വിരാജ് റാസോയിൽ വിവരിച്ച യുദ്ധത്തെ ലിഖിതങ്ങൾ പരാമർശിക്കാൻ സാധ്യതയുണ്ട്.
അബുവിലെ പരമരർ
മൗണ്ട് അബുവിന് ചുറ്റുമുള്ള പ്രദേശം ഭരിച്ചിരുന്നത് ചന്ദ്രാവതി പരമാര ഭരണാധികാരിയായ ധരവർഷ ആയിരുന്നു, അദ്ദേഹം ഒരു ചൗലൂക്യ സാമ്രാജ്യത്വമായിരുന്നു. പൃഥ്വിരാജിന്റെ അബുവിനുനേരെയുള്ള ആക്രമണത്തെക്കുറിച്ച് അദ്ദേഹത്തിന്റെ ഇളയ സഹോദരൻ പ്രഹലാദനൻ എഴുതിയ പാർത്ഥ-പരാക്രമ-വ്യയോഗ എന്ന ഗ്രന്ഥം വിവരിക്കുന്നു. വാചകമനുസരിച്ച് ഈ ആക്രമണം ചാഹമാന (ചൗഹാൻ)കൾക്ക് ഒരു പരാജയമായിരുന്നു. പൃഥ്വിരാജിന്റെ ഗുജറാത്ത് പ്രചാരണത്തിനിടെയാണ് ഇത് സംഭവിച്ചത്.
കനൗജിന്റെ ഗഹദാവലസ്
കനൗജിനു ചുറ്റും, കേന്ദ്രീകൃതമായതും  മറ്റൊരു ശക്തനായ രാജാവായ ജയചന്ദ്രന്റെ നേതൃത്വത്തിലുള്ള ഗഹദവല രാജ്യം, ഛഹമന  (ചൗഹാൻ) രാജ്യത്തിന്റെ കിഴക്ക് സ്ഥിതി ചെയ്തു. പൃഥ്വിരാജ് രസൊ പരാമർശിച്ച ഒരു ഐതിഹ്യം അനുസരിച്ച്, പൃഥ്വിരാജ് ജയചന്ദ്രന്റെ മകൾ സംയൊഗിതയുമായി ഒളിച്ചോടി. അത് രണ്ടു രാജാക്കന്മാരും തമ്മിൽ ശത്രുതയിൽ എത്തി.
ഐതിഹ്യം ഇപ്രകാരമാണ്: കാനൗജി ലെ രാജാവ് ജയ്ചന്ദ് (ജയചന്ദ്ര) തന്റെ മേധാവിത്വം പ്രഖ്യാപിക്കുന്നതിനായി ഒരു രാജസൂയ ചടങ്ങ് നടത്താൻ തീരുമാനിച്ചു. ഈ ചടങ്ങിൽ പങ്കെടുക്കാൻ പൃഥ്വിരാജ് വിസമ്മതിച്ചു, അങ്ങനെ, പരമോന്നത രാജാവായി ജയ്ചന്ദിനെ അംഗീകരിക്കാൻ വിസമ്മതിച്ചു. ജയ്ചന്ദിന്റെ മകൾ സംയോഗിത പൃഥ്വിരാജിന്റെ വീരകൃത്യങ്ങളെക്കുറിച്ച് കേട്ടറിഞ്ഞ് അവനുമായി പ്രണയത്തിലാവുകയും അവൾ അവനെ മാത്രമേ വിവാഹം കഴിക്കൂ എന്ന് പ്രഖ്യാപിക്കുകയും ചെയ്തു. ജയചന്ദ് തന്റെ മകൾക്കായി സ്വയംവര (ഭർത്താവിനെ തിരഞ്ഞെടുക്കുന്ന) ചടങ്ങ് സംഘടിപ്പിച്ചു, പക്ഷേ പൃഥ്വിരാജിനെ ക്ഷണിച്ചില്ല. എന്നിരുന്നാലും, പൃഥ്വിരാജ് നൂറ് യോദ്ധാക്കളോടൊപ്പം കാനൗജി ലേക്ക് പ്രയാണം ചെയ്യുകയും സംയോഗിതയുമായി ഒളിച്ചോടുകയും ചെയ്തു. ഗഹദാവല സൈന്യത്തിനെതിരായ പോരാട്ടത്തിൽ അദ്ദേഹത്തിന്റെ യോദ്ധാക്കളിൽ മൂന്നിൽ രണ്ട് ഭാഗവും ജീവൻ ബലിയർപ്പിച്ചു, അദ്ദേഹത്തെ സംയോഗിതയോടൊപ്പം ഡൽഹിയിലേക്ക് രക്ഷപ്പെടാൻ അനുവദിച്ചു ഘോറിലെ മുഹമ്മദിനാൽ പരാജയപ്പെടുത്തലിൽ കലാശിച്ചു..
ദശരഥ ശർമ്മയും ആർബി സിംഗും, ഈ ഐതിഹ്യത്തിൽ ചരിത്രപരമായ ചില സത്യങ്ങൾ ഉണ്ടായിരിക്കാം, കാരണം ഇത് മൂന്ന് വ്യത്യസ്ത സ്രോതസ്സുകളിൽ പരാമർശിക്കപ്പെടുന്നു. 1192 CE- ൽ പൃഥ്വിരാജിന്റെ ഘോർ മുഹമ്മദുമായുള്ള അവസാന ഏറ്റുമുട്ടലിന് മുമ്പ് ഈ മൂന്ന് സ്രോതസ്സുകളും ഈ സംഭവം സ്ഥാപിക്കുന്നു.
മറ്റ് ഭരണാധികാരികൾ
ലഘുചിത്രം| ഡൽഹിയിലെ കില റായ് പിത്തോറയിലെ ഒരു പ്രതിമ പൃഥ്വിരാജ് റാസോ പരാമർശിക്കുന്നത് പൃഥ്വിരാജ് മണ്ടോവറയിലെ നഹർ റായിയെയും മുഗൾ തലവനായ മുദ്ഗല റായിയെയും പരാജയപ്പെടുത്തിയെങ്കിലും ഈ കഥകൾ തികച്ചും സാങ്കൽപ്പികമാണെന്നാണ്. ചരിത്രപരമായ രേഖകളൊന്നും ഈ വ്യക്തികളുടെ നിലനിൽപ്പിനെ സൂചിപ്പിക്കുന്നില്ല.
ഡൽഹിയിൽ ഇപ്പോൾ തകർന്നുകിടക്കുന്ന ഖില റായ് പിത്തോറ കോട്ടയുടെ നിർമ്മാണം പൃഥ്വിരാജിന്റെതാണ്. പൃഥ്വിരാജ് റാസോയുടെ അഭിപ്രായത്തിൽ, ഡൽഹി ഭരണാധികാരി അനങ്പാൽ തോമർ തന്റെ മരുമകൻ പൃഥ്വിരാജിന് നഗരം നൽകി, അത് തിരികെ ലഭിക്കാൻ ആഗ്രഹിച്ചപ്പോൾ പരാജയപ്പെട്ടു. പൃഥ്വിരാജിന്റെ അമ്മാവൻ വിഗ്രഹരാജ നാലാമൻ ചഹമന പ്രദേശവുമായി ഡൽഹി കൂട്ടിച്ചേർക്കപ്പെട്ടതിനാൽ ഇത് ചരിത്രപരമായി കൃത്യമല്ല. കൂടാതെ, പൃഥ്വിരാജിന്റെ ജനനത്തിനുമുമ്പ് അനങ്പാൽ തോമർ മരിച്ചുവെന്ന് ചരിത്രപരമായ തെളിവുകൾ സൂചിപ്പിക്കുന്നു. പൃഥ്വിരാജുമായുള്ള മകളുടെ വിവാഹത്തെക്കുറിച്ചുള്ള അവകാശവാദം പിന്നീടുള്ള ദിവസങ്ങളിൽ ഉണ്ടാക്കിയതാണെന്ന് തോന്നുന്നു.